pythainlp/thai-wiki-dataset-v4 huggingface dataset:
จังหวัดชิซูโอกะ

จังหวัดชิซูโอกะ (; โรมาจิ: "Shizuoka-ken") เป็นจังหวัดในประเทศญี่ปุ่น ตั้งอยู่ในภูมิภาคชูบุ บนเกาะฮนชู มีเมืองหลวง คือ นครชิซูโอกะ จังหวัดนี้เป็นที่ตั้งของภูเขาฟูจิและมีชื่อเสียงของการปลูกชาเขียวที่ดีที่สุดในญี่ปุ่น
ประวัติศาสตร์.
จังหวัดชิซูโอกะในปัจจุบัน ตั้งอยู่บนอาณาเขตของอดีตแคว้น 3 แคว้นได้แก่ แคว้นโทโตมิ (; โรมาจิ: "Tōtōmi-no kuni") แคว้นซูรูงะ (; โรมาจิ: "Suruga no kuni") และแคว้นอิซุ (; โรมาจิ: "Izu-no kuni") นอกจากนี้ ยังเป็นบ้านเกิดของโชกุนตระกูลโทกูงาวะคนแรก นั่นคือโทกูงาวะ อิเอยาซุ โทกูงาวะ อิเอยาซุปกครองพื้นที่นี้ จนกระทั่งสามารถปราบขุนศึกตระกูลโฮโจ ผู้มีอิทธิพลในภูมิภาคคันโตลงได้ และมอบให้อยู่ในความปกครองของโอดะ โนบูนางะ ต่อมา เมื่อโทกูงาวะ อิเอยาซุขึ้นเป็นโชกุนได้สำเร็จ เขาก็ได้ยึดภูมิภาคคันโตกลับให้ครอบครัวของตนดูแล และรวบรวมดินแดนรอบนครชิซูโอกะในปัจจุบันให้ขึ้นตรงกับรัฐบาลโชกุนโทกูงาวะ ในค.ศ. 1868 หลังจากการสถาปนาแคว้นชิซูโอกะ (; โรมาจิ: "Shizuoka-han") หรือแคว้นซุมปุ (; โรมาจิ: "Sunpu-han") ตระกูลโทกูงาวะก็ได้กลับมาอาศัยอยู่ในพื้นที่นี้อีกครั้ง
สภาพทางภูมิศาสตร์.
จังหวัดชิซูโอกะมีพื้นที่ยาวตามแนวชายฝั่งมหาสมุทรแปซิฟิกไปจนถึงอ่าวซูรูงะ พื้นที่ฝั่งตะวันตกของจังหวัดกินพื้นที่ไปถึงเทือกเขาแอลป์ของญี่ปุ่น พื้นที่ฝั่งตะวันออกเป็นชายฝั่งคอดเข้าไปทางด้านเหนือจนถึงภูเขาไฟฟูจิ และรวมพื้นที่ของคาบสมุทรอิซุ ซึ่งเป็นเขตพักตากอากาศชื่อดังของญี่ปุ่นที่ยื่นออกไปในมหาสมุทรแปซิฟิก 
แผ่นดินไหวโทไก.
จากอดีตที่ผ่านมา ในทุก ๆ 100 ถึง 150 ปี จะมีแผ่นดินไหวร้ายแรงที่กระทบจังหวัดชิซูโอกะด้วย เรียกว่า แผ่นดินไหวโทไก (; โรมาจิ: "Tōkai Jishin") ซึ่งครั้งล่าสุดเกิดขึ้นเมื่อ ค.ศ. 1854
เขตการปกครอง.
จังหวัดชิซูโอกะ แบ่งเขตการปกครองเป็น 23 นคร 5 อำเภอ และ 12 เมือง ดังนี้
<templatestyles src="Col-begin/styles.css"/>
การอ้างอิง

โดยทั่วไป การอ้างอิง คือการอ้างถึงบางสิ่ง หรือการอธิบายบางสิ่งหรือสิ่งที่แสดงถึงความเกี่ยวข้องกันระหว่างสองสิ่ง ความเกี่ยวข้องกันระหว่างสองสิ่งนั้นอาจเป็น หนังสือ สถานที่ หรือบทคัดย่อ เช่น ข้อมูล, ความคิด หรือความจำ สิ่งที่เป็นสิ่งอ้างอิง เรียกว่า ผู้ถูกอ้างอิง
ความหมายของการอ้างอิง มีความหมายต่างกันในแต่ละการใช้งาน ดังนี้
อรรถศาสตร์.
ในภาษาอังกฤษโดยทั่วไปในทางอรรถศาสตร์ การอ้างอิง หมายถึงความสัมพันธ์ระหว่างนามหรือสรรพนามกับวัตถุที่อ้างถึง ยกตัวอย่างเช่น คำว่า "John" ที่หมายถึง สุนัขชื่อ John เมื่อเราใช้สรรพนามบุรุษที่สาม คือ "it" นั้นคือการอ้างถึงสุนัขชื่อ John ซึ่งเป็นผู้ถูกอ้างอิงนั้นเอง
ศิลปะ.
ทางศิลปะ การอ้างอิงแสดงถึงผลงานที่เป็นพื้นฐานของศิลปะชิ้นนั้น รวมถึงผลงานศิลปะเดิมที่มีอยู่ เช่นการอัดสำเนารูปภาพ
จังหวัดนางาโนะ

จังหวัดนางาโนะ (; โรมาจิ: "Nagano-ken") เป็นจังหวัดที่ไม่ติดทะเลในประเทศญี่ปุ่น ตั้งอยู่ในภูมิภาคชูบุ บนเกาะฮนชู จังหวัดนางาโนะมีประชากร 2,007,682 คน (ข้อมูลเมื่อ ค.ศ. 2023 (2023)[ [update]]) และมีพื้นที่ ทางเหนือติดกับจังหวัดนีงาตะ ทางตะวันออกเฉียงเหนือติดกับจังหวัดกุมมะ ทางตะวันออกติดกับจังหวัดไซตามะ ทางตะวันออกเฉียงใต้ติดกับจังหวัดยามานาชิ ทางใต้ติดกับจังหวัดชิซูโอกะกับจังหวัดไอจิ และทางตะวันตกติดกับจังหวัดกิฟุกับจังหวัดโทยามะ
เมืองหลักและเมืองใหญ่สุดของจังหวัดคือนางาโนะ ส่วนเมืองหลักอื่น ๆ ได้แก่ มัตสึโมโตะ, อูเอดะ และอีดะ#เปลี่ยนทาง 
เขตการปกครอง.
จังหวัดนางาโนะ ประกอบด้วย 19 นคร 14 อำเภอ 23 เมือง และ 35 หมู่บ้าน ได้แก่
นคร.
<templatestyles src="Div col/styles.css"/>
อำเภอ เมือง และหมู่บ้าน.
<templatestyles src="Div col/styles.css"/>
จังหวัดยามานาชิ

จังหวัดยามานาชิ (; โรมาจิ: "Yamanashi-ken") เป็นจังหวัดในประเทศญี่ปุ่น ตั้งอยู่บริเวณภาคชูบุของประเทศญี่ปุ่นมีเมืองหลวงอยู่ที่นครโคฟุ ยามานาชิเป็นจังหวัดที่มีภูเขาปิดล้อม โดยเฉพาะภูเขาฟูจิซึ่งเป็นจุดที่นักท่องเที่ยวนิยมมาเที่ยวกันมาก มีสินค้าขึ้นชื่อคือไวน์ ที่นครโคฟุมีชื่อเสียงมากในอุตสาหกรรมอัญมณี และมีทิวทัศน์ธรรมชาติอันงดงาม
ที่ตั้งทางภูมิศาสตร์.
จังหวัดยามานาชิมีพื้นที่ติดต่อกับจังหวัดโตเกียว จังหวัดคานางาวะ จังหวัดไซตามะ จังหวัดชิซูโอกะ และจังหวัดนางาโนะ โดยไม่มีส่วนในติดต่อกับทะเลและล้อมรอบไปด้วยภูเขาสูง โดยมีภูเขาฟุจิเป็นภูเขาที่ทีชื่อเสียง ทำให้เกิดปรากฏการณ์เงาฝนอยู่บ่อยครั้ง
พื้นที่ถึง 27 เปอร์เซ็นต์ ของจังหวัดยามานาชิ อยู่ในเขตอุทยานแห่งชาติ เช่น อุทยานแห่งชาติชิจิบูตามากาอิ อุทยานแห่งชาติฟูจิ–ฮาโกเนะ–อิซุ และอุทยานแห่งชาติมินามิแอลป์ เป็นต้น
การปกครอง.
จังหวัดยามานาชิประกอบด้วย 13 นคร 5 อำเภอ 10 เมือง และ 4 หมู่บ้าน ได้แก่
จังหวัดอิชิกาวะ

จังหวัดอิชิกาวะ (; โรมาจิ: "Ishikawa-ken") ตั้งอยู่บริเวณภาคชูบุบนเกาะฮนชูของประเทศญี่ปุ่น และเป็น 1 ใน 3 จังหวัดในภูมิภาคย่อยโฮกูริกุ จังหวัดอิชิกาวะมีประชากร 1,140,573 คน (31 ตุลาคม 2019) และมีพื้นที่ 4,186 ตารางกิโลเมตร (1,616 ตารางไมล์) จังหวัดอิชิกาวะมีอาณาเขตติดต่อกับจังหวัดโทยามะทางทิศตะวันออก, จังหวัดกิฟุทางทิศตะวันออกเฉียงใต้ และจังหวัดฟูกูอิทางทิศใต้
คานาซาวะเป็นเมืองหลวงและเมืองใหญ่สุดของจังหวัด เมืองหลักอื่น ๆ ได้แก่ ฮากูซัง โคมัตสึ และคางะ จังหวัดอิชิกาวะตั้งอยู่ริมทะเลญี่ปุ่นโดยมีคาบสมุทรโนโตะซึ่งทำให้เกิดอ่าวโทยามะ หนึ่งในอ่าวที่ใหญ่ที่สุดแห่งหนึ่งของญี่ปุ่น จังหวัดอิชิกาวะมีชื่อเสียงจากปราสาทคานาซาวะ, เค็นโรกุเอ็ง, เนียวไตโมริ และเครื่องปั้นคูตานิ จังหวัดอิชิกาวะตั้งอยู่ในภูมิภาคโฮกูริกุซึ่งเป็นอนุภูมิภาคย่อยของภูมิภาคชูบุ เป็นพื้นที่ที่มีความสำคัญทางประวัติศาสตร์ 
ประวัติ.
จังหวัดอิชิกาวะก่อตั้งขึ้นโดยการรวมแคว้นคางะและแคว้นโนโตะเข้าด้วยกัน 
ภูมิศาสตร์.
จังหวัดอิชิกาวะตั้งอยู่ทางตอนกลางของเกาะฮนชูซึ่งมีพื้นที่ครอบคลุมคาบสมุทรโนโตะ พรมแดนด้านทิศเหนือและทิศตะวันตกติดต่อกับทะเลญี่ปุ่น ทิศตะวันออกติดต่อกับจังหวัดโทยามะและจังหวัดกิฟุ และทิศใต้ติดต่อกับจังหวัดฟูกูอิ จังหวัดอิชิกาวะแบ่งได้สองพื้นที่คือทางตอนเหนือมีคาบสมุทรโนโตะเป็นพื้นที่แคบไม่มีที่ราบมากนัก และทางใต้เป็นที่ราบชายฝั่งทะเลโดยมีคานาซาวะเป็นเมืองหลวง 
อิชิกาวะยังมีเกาะหลายแห่ง เช่น โนโตจิมะ มิตสึเกะจิมะ เฮงูระจิมะ 
เขตการปกครอง.
จังหวัดอิชิกาวะประกอบด้วย 11 นคร 5 อำเภอ และ 8 เมือง ได้แก่
เศรษฐกิจ.
อุตสาหกรรมสิ่งทอและอุตสาหกรรมเครื่องจักรมีอิทธิพลอย่างมากต่อเศรษฐกิจของจังหวัดอิชิกาวะ โดยเฉพาะผ้าประดิษฐ์และเครื่องจักรก่อสร้าง 
ประชากร.
จังหวัดอิชิกาวะมีพื้นที่ 4,186.09 ตารางกิโลเมตร วันที่ 1 เมษายน ค.ศ. 2011 มีประชากร 1,166,643 คน
จังหวัดนีงาตะ

จังหวัดนีงาตะ หรือ นีกาตะ (; โรมาจิ: "Niigata-ken") เป็นจังหวัดที่ตั้งอยู่ในภูมิภาคจูบุบนเกาะฮนชูของประเทศญี่ปุ่น มีประชากรทั้งสิ้น 2,227,496 คน (ณ วันที่ 1 กรกฎาคม ค.ศ. 2019) มีพื้นที่ 12,584.18 ตารางกิโลเมตร ซึ่งมากเป็นอันดับที่ 5 ของประเทศ จังหวัดนีงาตะมีอาณาเขตติดต่อกับจังหวัดโทยามะและจังหวัดนางาโนะทางทิศตะวันตกเฉียงใต้ ติดกับจังหวัดกุมมะทางทิศใต้ ติดกับจังหวัดฟูกูชิมะทางทิศตะวันออก และติดกับจังหวัดยามางาตะทางทิศตะวันออกเฉียงเหนือ
นีงาตะเป็นเมืองศูนย์กลางและเมืองที่ใหญ่ที่สุดของจังหวัดนีงาตะ เมืองหลักอื่น ๆ เช่น นางาโอกะ, โจเอ็ตสึ และซันโจ จังหวัดนีงาตะมีเขตมหานครหลักนีงาตะซึ่งมีเมืองนีงาตะเป็นศูนย์กลาง เขตมหานครนี้มีประชากร 1,395,612 คน นับเป็นเขตมหานครที่ใหญ่ที่สุดริมฝั่งทะเลญี่ปุ่น และใหญ่เป็นที่อันดับที่ 12 ของประเทศ จังหวัดนีงาตะเป็นส่วนหนึ่งของอนุภูมิภาคโฮกูริกุและเป็นที่ตั้งของเกาะซาโดะ ซึ่งเป็นเกาะที่ใหญ่เป็นอันดับ 6 ของญี่ปุ่นรองจาก 4 เกาะหลักและเกาะโอกินาวะ
ลักษณะภูมิศาสตร์.
จังหวัดนีงาตะมีลักษณะเป็นแนวยาวตามชายฝั่งทางทิศตะวันตกเฉียงใต้ไปถึงทิศตะวันออกเฉียงเหนือ ระยะทางประมาณ 250 กิโลเมตร ติดกับทะเลญี่ปุ่น มีลักษณะเป็นที่ราบชายฝั่งสลับกับภูเขา
ในจังหวัดนีงาตะมีการแบ่งออกเป็น 4 เขตใหญ่ตามสภาพภูมิศาสตร์ ดังนี้ โจเอ็ตสึ ภาคใต้, จูเอ็ตสึ ภาคกลาง, คาเอ็ตสึ ภาคเหนือ และเกาะซาโดะ
เขตการปกครอง.
จังหวัดนีงาตะประกอบไปด้วย 20 นคร, 9 อำเภอ, 6 เมือง และ 4 หมู่บ้าน ได้แก่
อำเภอ เมือง และหมู่บ้าน.
<templatestyles src="Col-begin/styles.css"/>
จังหวัดวากายามะ

จังหวัดวากายามะ  เป็นจังหวัดของประเทศญี่ปุ่นที่ตั้งอยู่ในภูมิภาคคันไซของเกาะฮนชู#เปลี่ยนทาง จังหวัดวากายามะมีประชากร 944,320 คน (ข้อมูลเมื่อ ค.ศ. 2017 (2017)[ [update]]) และมีพื้นที่ มีอาณาเขตติดต่อกับจังหวัดโอซากะทางทิศเหนือและจังหวัดมิเอะกับจังหวัดนาระทางทิศตะวันออกเฉียงเหนือ
วากายามะเป็นเมืองหลวงและเมืองใหญ่สุดของจังหวัด นอกจากนี้ ยังมีเมืองหลักอื่น ๆ ได้แก่ ทานาเบะ, ฮาชิโมโตะ และคิโนะกาวะ#เปลี่ยนทาง จังหวัดวากายามะตั้งอยู่ทางตะวันตกของคาบสมุทรคิอิบนช่องแคบคิอิซึ่งเชื่อมต่อระหว่างมหาสมุทรแปซิฟิกและทะเลในเซโตะ โดยอยู่ฝั่งตรงข้ามกับจังหวัดโทกูชิมะบนเกาะชิโกกุ
ภูมิศาสตร์.
จังหวัดวากายามะตั้งอยู่บนปลายด้านใต้สุดของคาบสมุทรคิอิ โดยทิศตะวันตกและทิศใต้ติดต่อกับมหาสมุทรแปซิฟิก ทิศเหนือติดต่อกับจังหวัดโอซากะ และทิศตะวันออกติดต่อกับจังหวัดนาระและจังหวัดมิเอะ
จังหวัดวากายามะเป็นจังหวัดเดียวที่มีดินแดนแทรก โดยหมู่บ้านคิตายามะซึ่งขึ้นกับอำเภอฮิงาชิมูโระนั้นตั้งอยู่ระหว่างจังหวัดนาระและจังหวัดมิเอะโดยไม่มีพื้นที่ติดต่อกับส่วนอื่น ๆ ของจังหวัดวากายามะเลย
การปกครอง.
จังหวัดวากายามะประกอบด้วย 9 นคร 6 อำเภอ 20 เมือง และ 1 หมู่บ้าน ได้แก่
นคร.
<templatestyles src="Div col/styles.css"/>
อำเภอ เมือง และหมู่บ้าน.
<templatestyles src="Div col/styles.css"/>
จังหวัดมิเอะ

จังหวัดมิเอะ (; โรมาจิ: "Mie-ken") เป็นส่วนหนึ่งของภูมิภาคคันไซหรือคิงกิบนเกาะฮนชู ประเทศญี่ปุ่น เมืองหลวงคือนครสึ
ประวัติศาสตร์.
จังหวัดมิเอะในปัจจุบันนี้มีพื้นที่ครอบคลุมบริเวณที่เคยเป็นจังหวัดอิเซะ ชิมะ อิงะ และส่วนหนึ่งของจังหวัดคิอิ พื้นที่นี้มีการจัดระบบใหม่ซ้ำหลายครั้งในยุคการฟื้นฟูเมจิ แต่ใน พ.ศ. 2414 พื้นที่จากเขตแม่น้ำสามสาย (; โรมาจิ: "Kiso Sansen") ทางเหนือของเมืองสึในปัจจุบันได้กลายเป็นจังหวัดโอนตสึ และพื้นที่ทางใต้กลายเป็นจังหวัดวาตาไร ตอมาใน พ.ศ. 2415 ศูนย์กลางการปกครองของจังหวัดโอนตสึได้ย้ายจากเมืองสึไปยังเมืองยกกาอิจิ และจังหวัดโอนตสึก็ได้เปลี่ยนชื่อเป็นจังหวัดมิเอะ ต่อมาด้วยเหตุผลต่าง ๆ รวมทั้งความเป็นไปได้มากที่จังหวัดมิเอะจะรวมเข้าด้วยกันกับจังหวัดวาตาไรในที่สุด ทำให้มีการย้ายศูนย์กลางการปกครองกลับไปยังเมืองสึในปีถัดมา และใน พ.ศ. 2419 จังหวัดมิเอะก็ได้ผนวกเอาพื้นที่ทางใต้จังหวัด และเป็นจังหวัดมิเอะดังในปัจจุบันนี้
กล่าวกันว่า ชื่อมิเอะได้มาจากข้อคิดเห็นของยามาโตะ ทาเกรุ ที่มีต่อภูมิภาคนี้ ระหว่างกลับจากการรบชนะที่ภูมิภาคทางตะวันออก
การเมืองการปกครอง.
เทศบาล.
นับตั้งแต่ ค.ศ. 2006 จังหวัดมิเอะประกอบด้วย 29 เทศบาล ได้แก่ 14 เทศบาลนคร และ 15 เทศบาลเมือง
นอกจากนี้ยังมีการแบ่งพื้นที่จังหวัดมิเอะเป็นอำเภอซึ่งไม่มีหน่วยงานบริหาร มีจำนวน 7 อำเภอ โดยจะครอบคลุมเฉพาะพื้นที่ที่เป็นเทศบาลเมืองเท่านั้น อำเภอมีรายชื่อดังนี้
ริชาร์ด ไมเออร์

ริชาร์ด ไมเออร์  เกิดเมื่อ 12 ตุลาคม ค.ศ. 1934 ในนิวอาร์ค,นิวเจอร์ซีย์ ประเทศสหรัฐอเมริกา เป็นสถาปนิกร่วมสมัย มีชื่อเสียงในการใช้สีขาวในการออกแบบ
เขาจบการศึกษาปริญญาตรีจากมหาวิทยาลัยคอร์เนลล์ ในปี ค.ศ. 1957 และได้ทำงานกับ Skidmore, Owings และ Merrill ช่วงสั้นๆ ในปี 1959 จากนั้นก็ทำงานกับ Marcel Breuer เป็นเวลา 3 ปีแล้วจึงหันมาศึกษาเองในนิวยอร์กช่วงปี 1963 โดยเขาได้เป็นที่รู้จักในนาม นิวยอร์กไฟฟ์ ในปี 1972 งานออกแบบของเขาพิพิธภัณฑ์เก็ตตี้ในลอสแอนเจลิส เป็นที่กล่าวขวัญมากในช่วงนั้น
งานของเขามีส่วนคล้ายและได้รับอิทธิพลจาก กับงานของ เลอ คอร์บูสิเอร์ รวมถึง มีส แฟน เดอ โรห์ และ แฟรงก์ ลอยด์ ไรต์ รวมถึง หลุยส์ บาร์รากอง
และในปี 1984 ไมเออร์ได้รับรางวัลพริตซ์เกอร์
ชะไนยา ทเวน

ชะไนยา ทเวน  เกิดเมื่อวันที่ 28 สิงหาคม ค.ศ. 1965 ที่วินด์เซอร์ รัฐออนแทรีโอ ประเทศแคนาดา เป็นนักร้อง นักแต่งเพลง ในสไตล์คันทรีและป็อป อัลบั้มที่ 3 ของเธอ Come on Over เป็นอัลบั้มทำสถิติเป็นอัลบั้มของศิลปินหญิงที่ขายได้มากที่สุดตลอดกาล และเป็นอัลบั้มคันทรีที่ขายได้มากที่สุดในประวัติศาสตร์ เธอเป็นศิลปินหญิงคนเดียวที่มียอดการขาย 3 อัลบั้มได้รับการรับรองระดับเพชรจากสมาคมผู้ประกอบกิจการเพลงของสหรัฐอเมริกา (RIAA)
นอกจากนั้นเธอยังได้รับรางวัลแกรมมีถึง 5 ครั้ง และรางวัลจาก BMI Songwriter awards เกือบ 40 ครั้ง เรื่องชีวิตส่วนตัวเธอแต่งงานกับโปรดิวเซอร์เพลงแนวร็อกอย่างรอเบิร์ต มัตต์ แลง และมีลูกชายชื่อ Eja ชะไนยาและครอบครัวได้อาศัยอยู่ที่สวิตเซอร์แลนด์และนิวซีแลนด์
เฟท ฮิลล์

เฟท ฮิลล์ (หรือมีชื่อจริงว่า Audrey Faith Perry McGraw) เกิดเมื่อวันที่ 21 กันยายน ค.ศ. 1967 ในแจ็กสัน, มิสซิสซิปปี สหรัฐ เป็นนักร้องคันทรี เธอแต่งงานกับนักร้องคันทรีที่มีชื่อเสียงอย่าง ทิม แมกกราว
เธอประสบความสำเร็จด้วยยอดขายอัลบั้ม 30 ล้านชุด และเธอเป็นนักร้องหญิงเพียงคนเดียวที่มี 3 อัลบั้ม ขึ้นอันดับ 1 บนบิลบอร์ดติดต่อกันทั้ง 3 อัลบั้ม เธอยังได้รับรางวัลจาก คันทรีมิวสิกแอสโซซิเอชัน, ดิอะแคเดมีออฟคันทรีมิวสิก, รางวัลแกรมมี, รางวัลอเมริกันมิวสิกอะวอดส์และ พีเพิลชอยส์อะวอดส์ อีกด้วย
หนังสือโยชูวา

หนังสือโยชูวา  เป็นหนังสือเล่มที่ 6 ในคัมภีร์ไบเบิลภาคพันธสัญญาเดิม และเป็นบันทึกถึงประวัติศาสตร์อิสราเอลในช่วงอายุของโยชูวา ซึ่งรับบทบาทเป็นผู้นำอิสราเอลต่อจากโมเสส กล่าวถึงการยึดครองแผ่นดินคานาอัน อันเป็นแผ่นดินพันธสัญญาที่พระเจ้าทรงประทานให้แก่อับราฮัม การแบ่งดินแดนคานาอัน ตามที่โมเสสได้บัญชาไว้ และสิ้นสุดเมื่อโยชูวาเสียชีวิต เชื่อกันว่า "โยชูวา" เป็นผู้เขียนหนังสือเล่มนี้ด้วยตัวของท่านเอง ยกเว้นในบทสุดท้ายที่กล่าวถึงมรณกรรมของโยชูวา และเอเลอาซาร์ น่าจะถูกบันทึกโดยบุตรชายของเอเลอาซาร์ 
เมืองเยรีโคล่ม.
เมืองเยรีโค เป็นเมืองแรกในคานาอันที่หนังสือโยชูวาได้บันทึกถึงบรรดาเมืองที่อิสราเอลได้เข้ายึดครอง การยึดครองเมืองเยรีโคมีความสำคัญกว่าทุก ๆ เมือง เนื่องจากอิสราเอลมิได้ยึดครองเมืองเยรีโคโดยอาศัยกำลัง แต่อาศัยฤทธานุภาพของพระเจ้า 
การยึดครองเมืองเยรีโค ซึ่งเป็นเมืองที่มีกำแพงหนา อิสราเอลได้ยึดครองโดยการเดินขบวนตามหีบแห่งพันธสัญญาเป็นเวลา 7 วัน วันละ 1 เที่ยว และในวันที่ 7 นั้นเองที่กำแพงเมืองเยรีโคถล่มลง ทำให้อิสราเอลเข้าไปยึดเมืองได้โดยไม่ต้องเสียเลือดเนื้อแต่อย่างใด
อุบายของชาวกิเบโอน.
เมื่อชาวเมืองคานาอันทราบถึงการยึดครองของอิสราเอล บรรดาเมืองต่าง ๆ ได้ร่วมกันต่อต้าน ยกเว้นเมืองกิเบโอน ที่ได้แต่งกลขึ้นเพื่อลวงอิสราเอล โดยแต่งทูตให้ใส่ชุดเก่าขาดมอซอ พร้อมลาบรรทุกกระสอบเก่าขาด และถุงหนังเก่า และบรรจุอาหารที่ขึ้นราไปเฝ้าโยชูวา และแจ้งว่าเป็นชาวเมืองซึ่งตั้งอยู่ไกล เป็นเหตุให้อาหารเก่าและขึ้นรา และอิสราเอลก็ได้ทำพันธสัญญาที่จะไว้ชีวิตแก่ชาวเมืองกิเบโอน แต่ต่อมาเมืออิสราเอลเดินทางต่อไปได้อีกเพียง 3 วัน ก็เจอเมืองกิเบโอน จึงได้เรียกประมุขของเมืองมาเจรจาจึงได้ทราบความจริง โยชูวาจึงตั้งชาวเมืองกิเบโอนเป็นทาสรับใช้ทำหน้าที่ตัดฟืน และตักน้ำสำหรับคนอิสราเอล เป็นการลงโทษที่ชาวเมืองไม่พูดความจริง
มรณกรรมของโยชูวา.
โยชูวาสิ้นชีวิตเมื่ออายุ 110 ปี ฝังศพไว้ในที่ดินกรรมสิทธิ์ของเขาที่ทิมนาทเสราห์ ในแดนเทือกเขาแห่งเอฟราอิม ทางเหนือของภูเขากาอัช
ฌอน โคมส์

ฌอน จอห์น โคมส์ (เกิดเมื่อวันที่ 4 พฤศจิกายน ค.ศ. 1969) รู้จักกันในชื่อในวงการว่า ดิดดี (Diddy) ก่อนหน้านี้คือ พัฟฟ์แดดดี (Puff Daddy) และ พี. ดิดดี (P. Diddy) เป็นแรปเปอร์ โปรดิวเซอร์เพลง และผู้บริหารฝ่ายบันทึกชาวอเมริกันที่ชนะรางวัลแกรมมีสามครั้ง เขาได้รับการยกย่องว่าเป็นผู้ค้นพบและพัฒนาศิลปินดนตรีอย่างเดอะโนทอเรียสบีไอจี, แมรี เจ. ไบลจ์ และอัชเชอร์ ในเดือนกันยายน ค.ศ. 2024 เขาถูกจับกุมฐานกรรโชก การค้าเซ็กซ์โดยบังคับ และการขนส่งเพื่อวัตถุประสงค์ในการค้าประเวณี 
เขาเคยทำงานเป็นโปรดิวเซอร์ให้กับสื่ออื่น ๆ ได้แก่ รายการเรียลลิตี "Making the Band" ของเอ็มทีวี เขาเปิดตัวร้านค้าปลีกเสื้อผ้าชื่อฌอน จอห์นใน ค.ศ. 1998 โดยเขาชนะรายการ Menswear Designer of the Year จาก Council of Fashion Designers of America ใน ค.ศ. 2004 (เคยเข้าชิงใน ค.ศ. 2000) โคมส์เคยเป็นแบรนด์แอมบาสซาเดอร์ให้กับเหล้า Cîroc ใน ค.ศ. 2007 ถึง 2023 และเป็นผู้ร่วมก่อตั้งรายการโทรทัศน์ Revolt ใน ค.ศ. 2013 เขาเป็นหนึ่งในศิลปินดนตรีที่รวยที่สุด
บัญชีแสดงปริมาณวัสดุและราคา

บัญชีแสดงปริมาณวัสดุและราคา  คือเอกสารหนึ่งของเอกสารประกวดราคา (Tender Documents) และเอกสารสัญญา (Contract Documents) ที่ใช้เพื่อการประกวดราคาและการก่อสร้าง
องค์ประกอบของบัญชีแสดงปริมาณวัสดุและราคา.
บัญชีแสดงปริมาณวัสดุและราคา ประกอบด้วยส่วนต่าง ๆ ดังต่อไปนี้ คือ
ตัวอย่างของบัญชีแสดงปริมาณวัสดุและราคา สำหรับงานราชการในประเทศไทย.
จากเอกสารกรมโยธาธิการและผังเมือง
สวนสัตว์นครราชสีมา

สวนสัตว์นครราชสีมา หรือ สวนสัตว์โคราช  สังกัดองค์การสวนสัตว์แห่งประเทศไทย เป็นสวนสัตว์ที่จัดตั้งขึ้นในองค์การสวนสัตว์ในพระบรมราชูปถัมภ์ ในปัจจุบันสวนสัตว์นครราชสีมาอยู่ในการดูแลของกระทรวงทรัพยากรธรรมชาติและสิ่งแวดล้อม
ภายในสวนสัตว์โคราช มีสัตว์ป่าที่หาชมยากมากนัก เช่น เสือ, ยีราฟ, สิงโต, ช้าง, ม้าลาย, แรด, เม่น, นกนานาชนิด เช่น นกตะกรุม, นกกระจอกเทศ, นกฟลามิงโก และทางสวนสัตว์ไดเปิด "สวนน้ำนครราชสีมา" สวนสัตว์อีสานนี้มีพื้นที่ 545 ไร่ ตั้งอยู่เลขที่ 111 หมู่ ตำบลไชยมงคล อำเภอเมืองนครราชสีมา จังหวัดนครราชสีมา
ลักษณะทั่วไป สิ่งที่น่าสนใจ.
สวนสัตว์นครราชสีมา ซาฟารีอีสาน ด้วยพื้นที่ทั้งหมด 545 ไร่ มีการแสดงสัตว์ป่านานาชนิด อยู่ในความดูแลทั้งหมดประมาณ 1,800 ตัว เนื่องจากสภาพภูมิอากาศเหมาะสมตามหลักภูมิศาสตร์ การนำสัตว์จากแอฟริกามาจัดแสดงได้แก่ "The Big Five" 5สัตว์ผู้ยิ่งใหญ่แห่งทุ่งหญ้าแอฟริกา ได้แก่สิงโต เสือดาว-เสือดำ ช้างแอฟริกา แรดขาว ควายป่าแอฟริกา นอกจากนั้นยังมียีราฟ ม้าลาย กลุ่มแอนติโลป ครอบครัวลิงซิมแปนซีใหญ่ที่สุด การแสดงแมวน้ำ มหาวิทยาลัยแมวน้ำแห่งแรกในประเทศไทย อาคารสัตว์หากินกลางคืน สัตว์สะเทินน้ำสะเทินบก ศูนย์ประชุมสัมมนา บ้านพักริมสระน้ำ ค่ายลูกเสือ รูปแบบการบริหารประกอบด้วยฝ่ายบริหารงานทั่วไป บำรุงสัตว์ อนุรักษ์ วิจัยและสุขภาพสัตว์ วางแผนและประชาสัมพันธ์ การศึกษา และพัฒนาสวนสัตว์
นครหลวงเวียงจันทน์

นครหลวงเวียงจันทน์ หรือ นะคอนหลวงเวียงจัน ("นะคอนหลวงเวียงจัน") เดิมชื่อ กำแพงนครเวียงจันทน์  เป็นเขตปกครองที่ตั้งอยู่บริเวณภาคกลาง ครอบคลุมพื้นที่เมืองหลวงของประเทศลาว เดิมเคยเป็นส่วนหนึ่งของแขวงเวียงจันทน์
นครหลวงเวียงจันทน์เป็นเขตการปกครองที่มีการพัฒนามากในบรรดา 17 แขวงของประเทศลาว โดยตั้งอยู่ชิดกับบริเวณโค้งลำน้ำแม่น้ำโขง ติดชายแดนระหว่างลาวกับไทย โดยมีสะพานมิตรภาพไทย–ลาว 1 เชื่อมการเดินทางระหว่างประเทศ มีอาณาเขตครอบคลุมพื้นที่ทั้งหมด 3,920 ตารางกิโลเมตร (1,510 ตารางไมล์) ตัวเมืองเวียงจันทน์ถูกสร้างขึ้นในศตวรรษที่ 16 ในรัชสมัยของสมเด็จพระไชยเชษฐาธิราช บริเวณเขตเมืองเก่าเป็นที่ตั้งของวัดวาอาราม พิพิธภัณฑ์ อนุสาวรีย์ และสวนสาธารณะ
การแบ่งเขตการปกครอง.
นครหลวงเวียงจันทน์ มีเมืองเอก คือ : เมืองจันทบุรี และประกอบด้วยเมืองต่าง ๆ ดังต่อไปนี้:
ประชากร.
นครหลวงนี้มีประชากร 820,942 คนตามสำมะโน ค.ศ. 2015 อัตราการเติบโตของประชากรโดยเฉลี่ยในช่วง ค.ศ. 1995–2005 อยู่ที่ร้อยละ 2.79 กลุ่มชาติพันธุ์หลักในบริเวณนี้คือชาวลาว
อำเภออุบลรัตน์

อำเภออุบลรัตน์ เป็นอำเภอหนึ่งของจังหวัดขอนแก่น เป็นอำเภอที่ตั้งของ เขื่อนอุบลรัตน์ ซึ่งเป็นที่มาของชื่ออำเภอ
ประวัติ.
อำเภออุบลรัตน์เป็นอำเภอที่ตั้งอยู่ตอนเหนือของของพื้นที่จังหวัดขอนแก่น  มีเขื่อนอุบลรัตน์ซึ่งเป็นเขื่อนอเนกประสงค์แห่งที่สองของประเทศไทย ซึ่งสร้างขึ้นถัดจากเขื่อนภูมิพล เป็นเขื่อนผลิตไฟฟ้าพลังน้ำแห่งแรกในภาคตะวันออกเฉียงเหนือ สร้างปิดกั้นแม่น้ำพอง ตรงบริเวณที่เรียกว่า ‘พองหนีบ’ ตำบลโคกสูง อำเภอน้ำพอง (ปัจจุบันเป็นอำเภออุบลรัตน์) จังหวัดขอนแก่น อยู่ห่างจากตัวจังหวัดขอนแก่น ประมาณ 50 กิโลเมตร โดยเริ่มก่อสร้างเมื่อปี พ.ศ. 2507 แล้วเสร็จในปี พ.ศ. 2509 โดยที่พระบาทสมเด็จพระบรมชนกาธิเบตร มหาภูมิพลอดุลยเดชมหาราชบรมนาถบพิตร เสด็จพระราชดำเนินพร้อมด้วยสมเด็จพระนางเจ้าสิริกิตติ์ พระบรมราชินีนาถ พระบรมราชชนนีพันปีหลวงและทูลกระหม่อมหญิงอุบลรัตนราชกัญญา สิริวัฒนาพรรณวดี (พระนามเดิม สมเด็จพระเจ้าลูกเธอ "เจ้าฟ้า"อุบลรัตนราชกัญญา สิริวัฒนาพรรณวดี) ไปทรงประกอบพิธีเปิดเขื่อน เมื่อวันที่ 14 มีนาคม พ.ศ. 2509 ทรงพระราชทานชื่อเขื่อนนี้ว่า “เขื่อนอุบลรัตน์”
ที่ตั้งและอาณาเขต.
อำเภออุบลรัตน์มีอาณาเขตติดต่อกับอำเภอและจังหวัดข้างเคียง ดังนี้
การแบ่งเขตการปกครอง.
การปกครองส่วนภูมิภาค.
อำเภออุบลรัตน์แบ่งเขตการปกครองย่อยออกเป็น 6 ตำบล 71 หมู่บ้าน ได้แก่
การปกครองส่วนท้องถิ่น.
ท้องที่อำเภออุบลรัตน์ประกอบด้วยองค์กรปกครองส่วนท้องถิ่น 7 แห่ง ได้แก่
สถานที่ท่องเที่ยว.
เขื่อนอุบลรัตน์
วัดพระบาทภูพานคำ
บางแสนสอง(ทะเลอีสาน) 
อุทยานแห่งชาติภูเก้า-ภูพานคำ
เหตุการณ์สำคัญ.
23 กันยายน พ.ศ. 2533 เกิดอุบัติเหตุเรือนำเที่ยว ชื่อเรือ รัชตะทัวร์ ล่มที่เขื่อนอุบลรัตน์ จังหวัดขอนแก่น ทำให้มีผู้เสียชีวิต 39 คน เป็นอุบัติเหตุเรือล่มครั้งร้ายแรงรองจาก เหตุเรือล่มในจังหวัดภูเก็ต พ.ศ. 2561
มาเดรา

มาเดรา  หรือชื่อทางการว่า เขตปกครองตนเองมาเดรา  เป็นหมู่เกาะของประเทศโปรตุเกส ตั้งอยู่ทางตอนเหนือของมหาสมุทรแอตแลนติก บริเวณที่เรียกว่ามาคาโรนีเซีย ประมาณ ทางเหนือของหมู่เกาะคานารี และ ทางตะวันตกของโมร็อกโก เป็นหนึ่งในสองเขตปกครองตนเองของประเทศโปรตุเกส โดยอีกหนึ่งที่คืออะโซร์ส มาเดรานั้นอยู่ในทวีปยุโรปทางการปกครอง แต่อยู่ในทวีปแอฟริกาในทางภูมิศาสตร์
เมืองหลวงของมาเดราคือฟุงชาล ตั้งอยู่บริเวณเกาะหลักทางชายฝั่งภาคใต้ ทางการเมืองแล้วมาเดราได้รับสิทธิในการปกครองตนเองตามรัฐธรรมนูญโปรตุเกส มาเดรายังเป็นส่วนหนึ่งของสหภาพยุโรป ในฐานะภูมิภาคห่างไกล (OMR)
ชาวโรมันรู้จักเกาะมาเดราในนามหมู่เกาะสีม่วง (Purple Islands) ถูกค้นพบโดยนักเดินเรือชาวโปรตุเกสในต้นปี ค.ศ. 1418 หรือ ปลายปี 1420 หมู่เกาะนี้ถูกพิจารณาว่าเป็นการค้นพบแรกของยุคการสำรวจโดยเฮนรี นักเดินทางชาวโปรตุเกส 
สิ่งเป็นเป็นที่ขึ้นชื่อคือ รีสอร์ต ไวน์ที่เป็นที่โด่งดัง สภาพภูมิอากาศ ทัศนียภาพที่สวยงาม ดอกไม้ งานเย็นปักถักร้อย การฉลองปีใหม่ด้วยโชว์พลุไฟ และล่าสุดกับงานพลุไฟที่ใหญ่ที่สุดในโลกติดกินเนสบุ๊ค
<br>
พระครูญาณวิลาศ (แดง รตฺโต)

พระครูญาณวิลาศ นามเดิม แดง อ้นแสง ฉายา รตฺโต เป็นพระเกจิอาจารย์มหาเถระในจังหวัดเพชรบุรีที่มีชื่อเสียงมากของประเทศไทย 
ประวัติ.
พระครูญาณวิลาศ เกิดเมื่อวันวันพุธ ขึ้น 2 ค่ำ เดือน 11 ปีเถาะ จ.ศ. 1241 ตรงกับวันที่ 17 กันยายน พ.ศ. 2422 ณ ตำบลบางจาก อำเภอเมือง จังหวัดเพชรบุรี เป็นบุตรคนที่ 5 ของนายแป้น กับนางนุ่ม อ้นแสง มีพี่น้องร่วมบิดา-มารดารวมทั้งสิ้น 9 คน ได้แก่
พระครูญาณวิลาศมรณภาพเมื่อวันที่ 16 มกราคม พ.ศ. 2517 เวลา 21.05 น. สิริอายุ 96 ปี
อุปสมบท.
ในวัยเยาว์ท่านช่วยพ่อแม่ทำไร่ ทำนา ไม่มีโอกาสร่ำเรียนหนังสืออย่างเด็กสมัยนี้จนกระทั่งอายุ 20 ปี พ่อแม่ก็หวังจะให้บวชเรียน จึงพาไปฝากกับเจ้าอธิการเปลี่ยน วัดเขาบันไดอิฐ เพื่อจะได้เล่าเรียน และบวชเป็นพระภิกษุเมื่อวันที่ 24 พฤษภาคม พ.ศ. 2444 เวลา 15.13 น. โดยมีพระครูญาณวิสุทธิ (พ่วง) วัดแก่นเหล็ก เป็นพระอุปัชฌาย์ เจ้าอธิการเปลี่ยน วัดเขาบันไดอิฐ เป็นพระกรรมวาจาจารย์ พระอธิการอ่ำ วัดทองนพคุณ เป็นพระอนุสาวนาจารย์ ได้รับนามฉายาว่า "รตฺโต" แปลว่า"สีแดง"
ศึกษาธรรม.
หลังจากบวชเป็นพระภิกษุแล้ว เจ้าอธิการเปลี่ยนจึงได้สอนวิชาการปฏิบัติวิปัสสนากรรมฐานให้ นอกจากเจ้าอธิการเปลี่ยนผู้สอนแล้ว หลวงพ่อแดงยังมีพระอาจารย์ผู้สอนพุทธาคมให้อีก 2 รูป นั่นคือพระสุวรรณมุนี (ฉุย สุโข) วัดคงคาราม จ.เพชรบุรี และหลวงพ่อแช่ม อินฺทโชโต วัดตาก้อง จ.นครปฐม ซึ่งมาร่วมนั่งวิปัสสนากรรมฐานกับเจ้าอธิการเปลี่ยนในถ้ำที่วัดเขาบันไดอิฐ อยู่เป็นประจำ ทำให้หลวงพ่อแดงได้ฝากตัวเรียนวิทยาคมกับท่านทั้งสองด้วย เรื่องดังกล่าวนี้มีหลักฐานยืนยัน เพราะ ดร. สุเมธ ตันติเวชกุล ศิษย์ผู้หนึ่งของหลวงพ่อแดงเคยเล่าไว้ในบทความว่า หลวงพ่อแดงท่านเคารพพระเถระสองรูปนี้มาก โดยหลวงพ่อแดงจะพกเหรียญอาจารย์ของท่านไว้ในย่ามเสมอ
ชีวิตสมณะ.
หลวงพ่อแดงเป็นพระที่ประพฤติเคร่งครัดต่อพระวินัย สมถะไม่ชอบความยุ่งยากจากพิธีการ และไม่ชอบความสิ้นเปลืองจนเกินพระวินัย ท่านมักจะสอนศิษยานุศิษย์ของท่านให้มีความกตัญญู ซื่อสัตย์สุจริต โดยเปรียบเทียบกับตัวท่านเองว่า “อ่านไม่ออก เขียนไม่ได้ ยังได้เป็นเจ้าอาวาสวัดเขาบันไดอิฐ เพราะฉะนั้น! ขอให้ถือความสุจริต และทำคุณประโยชน์ของเราให้เด่นชัด ความดี ความชอบ จะนำมาซึ่งทุกอย่าง” แม้หลวงพ่อแดงจะไม่ได้เรียนหนังสือ แต่ท่านมีความวิริยะอุตสาหะในการสั่งสอน และปกครองคณะสงฆ์ หลวงพ่อแดงเป็นผู้ก่อตั้งโรงเรียนพระปริยัติธรรม วัดเขาบันไดอิฐ เพื่อให้พระภิกษุสามเณรในเขตปกครองได้ศึกษาเล่าเรียนพระปริยัติธรรม ท่านเคยปรารภไว้ว่า “ฉันอ่านไม่ออกเขียนไม่ได้ จึงอยากให้พระเณรได้เล่าเรียน” หลวงพ่อแดงมีชื่อเสียงในทางสอนวิปัสสนากรรมฐานแก่พระภิกษุสามเณรตลอดจนอุบาสกอุบาสิกา โดยพระภิกษุทั้งในและนอกอารามให้ความสนใจเป็นจำนวนมาก และในวันที่ 5 ธันวาคม พ.ศ. 2502 ได้รับพระราชทานสมณศักดิ์เป็นพระครูสัญญาบัตรที่ "พระครูญาณวิลาศ"
มรณภาพ.
หลวงพ่อแดงมรณภาพด้วยโรคชรา เมื่อวันพุธ แรม 8 ค่ำ เดือน 2 ปีฉลู ตรงกับวันที่ 16 มกราคม พ.ศ. 2517 สิริอายุ 95 ปี พรรษาที่ 73 ก่อนมรณภาพท่านเคยพูดกับพระปลัดบุญส่ง ธัมมปาโล รองเจ้าอาวาสวัดขณะนั้นว่า “เมื่อฉันหมดลมหายใจแล้วอย่าเผา ให้เก็บร่างฉันไว้ที่หอสวดมนต์ และให้เอาเหรียญที่ปลุกเสกรุ่น 1 ใส่ปากไว้พร้อมเงินพดด้วง 1 ก้อน ส่วนนี้ฉันเอาไปได้และให้เอาขมิ้นมาทาตัวฉันให้เหลืองเหมือนทองคำ” พระบุญส่งจึงรับปาก และได้ทำตามที่หลวงพ่อประสงค์ทุกอย่าง 
ปัจจุบันสรีระของท่านยังประดิษฐานอยู่ในหีบประดับมุกซึ่งตั้งอยู่ที่หอสวดมนต์วัดเขาบันไดอิฐ โดยประชาชนสามารถกราบนมัสการได้ทุกวันตั้งแต่เวลา 8.00-17.00 น.
เอ็ม4 เชอร์แมน

เอ็ม4 เชอร์แมน  เป็นรถถังหลักที่ใช้โดยสหรัฐอเมริกาในสงครามโลกครั้งที่ 2 มันยังได้ทำหน้าที่ในกองกำลังของสัมพันธมิตรในอีกหลายประเทศเช่นกัน มันพัฒนามาจากรถถังขนาดกลางและเบาที่เกิดขึ้นก่อนหน้าโดยเป็นรถถังคันแรกของอเมริกาที่มีป้อมปืนซึ่งสามารถหมุนได้รอบทิศทาง เชอร์แมนคันแรกก็มากเกินที่จะเอาชนะยานเกราะของเยอรมนีในแอฟริกาเหนือ 
การผลิตเชอร์แมนมีมากกว่า 5 หมื่นคันและเชสซีของมันได้เป็นพื้นฐานของยานเกราะมากมายอย่างรถถังพิฆาต รถกู้รถถัง และปืนใหญ่อัตตาจร ในอังกฤษเอ็ม4 ถูกเรียกว่า"เชอร์แมน"ตามชื่อของนายพลวิลเลียม เทคัมเซ เชอร์แมน เพราะว่าอังกฤษชอบนำชื่อของนายพลที่มีชื่อเสียงจากสงครามกลางเมืองอเมริกามาตั้งเป็นชื่อรถถังที่พวกอเมริกันเป็นคนสร้าง ต่อมาชื่อที่อังกฤษใช้ก็เริ่มถูกนำไปใช้โดยสหรัฐ 
การใช้เชอร์แมนตามหลักยุทธวิธีนั้นคือเน้นไปที่จำนวนและความคล่องตัว เพราะว่ามันมักด้อยกว่าเมื่อต่อต้องเจอกับรถถังไทเกอร์ 1 และรถถังพันเทอร์ที่มีเกราะหนากว่าและอำนาจการยิงที่เหนือกว่า มีเพียงรถถังที-34 ของโซเวียตเท่านั้นที่สร้างมากกว่าเชอร์แมน รถถังที่ก้าวหน้าที่สุดของอเมริกาคือเอ็ม 26 เพอร์ชิง แต่มันถูกสร้างขึ้นมาช้าเกินไปที่จะเข้าร่วมสงครามโลกครั้งที่ 2 การพัฒนารถถังหลังจากสงครามจะเริ่มบนพื้นฐานของเอ็ม26 แต่เชอร์แมนและแบบอื่นๆ ของมันยังคงถูกใช้ฝึกและรบต่อไปในสงครามเกาหลีและสงคราม 6 วันเมื่อเข้าศตวรรษที่ 20
เปรียญธรรม 5 ประโยค

เปรียญธรรม 5 ประโยค " (ชื่อย่อ ป.ธ.5) " เป็นระดับชั้นการศึกษาแผนกบาลีของคณะสงฆ์ไทย เรียกผู้สอบผ่านได้ในชั้นนี้ว่า เปรียญโท 
ผู้สอบได้ในชั้นนี้สามารถนำใบประกาศนียบัตรมาขอใบเทียบวุฒิการศึกษาระดับมัธยมศึกษาตอนปลายจากกระทรวงศึกษาธิการได้ ถ้าผู้ที่สอบได้ชั้นนี้ได้รับแต่งตั้งให้เป็นครูสอน 1 ปี และทำการสอนมาแล้วไม่ต่ำกว่า 300 ชั่วโมง
หลักสูตรการศึกษาพระปริยัติธรรมบาลีในชั้นเปรียญธรรม 5 ประโยค.
ในชั้นนี้ แม่กองบาลีสนามหลวง กำหนดวิชาในการศึกษาไว้ 2 วิชา คือ
วิชาแปลไทยเป็นมคธ (วิชาแต่ง).
วิชาแปลไทยเป็นมคธในชั้น ป.ธ. 5 นี้ ใช้หนังสือ อรรถกถาธรรมบทแปล ภาคที่ 2 - 4
ในชั้นนี้ผู้เรียนต้องศึกษาวิธีการแต่งภาษาไทยเป็นภาษาบาลีโดยใช้หนังสือ อรรถกถาธรรมบทแปล ภาค 2 -4 (ธัมมปทัฏฐกถา ภาษาไทย) เพื่อฝึกแปลเป็นภาษามคธ เหมือนกับชั้นประโยค ป.ธ. 4 แต่ในชั้นนี้กรรมการจะออกข้อสอบให้ผู้สอบแต่ง คาถาบาลี ที่ปรากฏในหลักสูตรด้วย
หลักเกณฑ์ของผู้มีสิทธิ์สอบไล่ในชั้นเปรียญธรรม 5 ประโยค.
ระดับเปรียญธรรม 5 ประโยค เรียกว่า เปรียญโท คือ ผู้ที่จะมีสิทธิสอบเปรียญธรรม 5 ประโยค จะต้องสอบได้เปรียญธรรม 4 ประโยค และนักธรรมชั้นโทก่อน
ผู้สอบไล่ได้เปรียญธรรม 5 ประโยค.
พระภิกษุสามเณรผู้สอบไล่ได้ในชั้นนี้จะได้รับประกาศนียบัตร เลขพัดเปรียญ มีสมณศักดิ์อันดับในงานพระราชพิธี - รัฐพิธี เหนือกว่า พระครูปลัดของพระราชาคณะ ชั้นเทพ
เอ็ม3 ลี

เอ็ม3 ลี หรือชื่ออย่างเป็นทางการว่า รถถังกลาง, เอ็ม 3 เป็นรถถังขนาดกลางของสหรัฐอเมริกาที่ถูกใช้งานในช่วงสงครามโลกครั้งที่สอง ในประเทศอังกฤษ, รถถังนี้ได้ถูกเรียกออกมาเป็นสองชื่อขึ้นอยู่กับรูปทรงป้อมปืนและขนาดจำนวนพลขับ รถถังนี้ได้ใช้รูปทรงป้อมปืนของสหรัฐที่ถูกเรียกว่า "ลี" ชื่อนี้มาจากนายพลแห่งสมาพันธรัฐอเมริกา โรเบิร์ต อี. ลี อีกรูปแบบหนึ่งที่ถูกใช้โดยอังกฤษนั้นมีรูปทรงป้อมปืนที่เป็นที่รู้จักกันคือ "แกรนต์" ชื่อนี้มาจากนายพลแห่งสหรัฐ ยูลิสซีส เอส. แกรนต์
การออกแบบได้เริ่มต้นขึ้นในเดือนกรกฎาคม ค.ศ. 1940 และเอ็ม 3 คันแรกได้เริ่มขับออกตัวในปลายปี ค.ศ. 1941 กองทัพสหรัฐต้องการรถถังขนาดกลางที่ติดอาวุธด้วยปืนขนาด 75 มม. และควบคู่กับความต้องการรถถังขนาดกลางจำนวน 3,650 คันของสหราชอาณาจักรในทันที ลีได้เริ่มผลิตขึ้นในปลายปี ค.ศ. 1940 การออกแบบครั้งนี้เป็นการออมชอมเพื่อผลิตรถถังโดยเร็วที่สุดเท่าที่เป็นไปได้ เอ็ม 3 นั้นมีพลังการยิงอย่างมากและเกราะที่ดี แต่มีข้อเสียอย่างร้ายแรงในการออกแบบทั่วไปและรูปร่าง รวมทั้งโครงสูง ที่เป็นป้อมปืนรถถังเก่าที่ติดตั้งบนปืนหลักนั้นขัดขวางรถถังจากการวางตำแหน่งของรถถัง(hull-down) การสร้างที่แข็งทื่อ และมีประสิทธิภาพในขับเคลื่อนที่บนถนนได้แย่มาก
ประสิทธิภาพโดยรวมแล้วไม่เป็นที่น่าพอใจและรถถังถูกถอนออกจากการสูรบในเขตสงครามส่วนใหญ่ทันที่รถถังเอ็ม4 เชอร์แมนมีจำนวนมากขึ้น แม่มันจะเป็นเช่นนั้น มันได้ถูกพิจารณาโดย ฮันส์ ฟอน ลักค์(Oberst-พันเอกในกองทัพบกแห่งแวร์มัคท์และเป็นผู้เขียนหนังสือเรื่องผู้บัญชาการแห่งพันเซอร์)เพื่อให้มีความเหนือกว่ารถถังเยอรมันที่ดีที่สุดในช่วงการแนะนำรถถังพันเซอร์ 4 (อย่างน้อยจนถึงรุ่น F2)
แม้ว่าจะถูกแทนที่ด้วยคันอื่น บริติซยังคงใช้รถถังเอ็ม3 ในการสู้รบกับญี่ปุ่นในเอเชียตะวันออกเฉียงใต้จนถึงปี ค.ศ. 1945 เอ็ม3 จำนวนเกือบหนึ่งพันคันได้ถูกส่งไปยังกองทัพโซเวียตภายใต้สัญญาให้ยืม-เช่า ระหว่างปี ค.ศ. 1941-1943
เอ็ม3 ลียังเป็นรถถังกลางเคียงคู่กับรถถังเบา เอ็ม3 สจวต
เรอโน แอ็ฟเต

เรอโน แอ็ฟเต (มักจะถูกอ้างอิงในวรรณกรรมหลังสงครามโลกครั้งที่หนึ่งว่า แอ็ฟเต-17, แอ็ฟเต17 หรือคล้ายกัน) เป็นรถถังเบาสัญชาติฝรั่งเศสที่เป็นการออกแบบรถถังที่มีการปฏิวัติและมีอิทธิพลมากที่สุดในประวัติศาสตร์ แอ็ฟเตเป็นรถถังที่ถูกผลิตเป็นคันแรกที่มีอาวุธป้อมปืนที่สามารถหมุนได้อย่างเต็มที่ องค์ประกอบของเรอโน แอ็ฟเต-ห้องพลขับรถถังจะอยู่ด้านหน้า ห้องเครื่องจะอยู่ด้านหลัง และอาวุธปืนหลักจะอยู่ในป้อมปืนที่หมุนได้-กลายเป็นและยังคงไว้ต่อรูปแบบรถถังมาตรฐาน ดังนั้นนักประวัติศาสตร์บางคนของการสงครามยานเกราะได้เรียกเรอโน แอ็ฟเตว่าเป็นรถถังที่ทันสมัยรุ่นแรกของโลก
เรอโน แอ็ฟเตจำนวนกว่า 3,000 คันถูกผลิตขึ้นโดยโรงงานอุตสาหกรรมฝรั่งเศส ส่วนใหญ่ในช่วงปี ค.ศ. 1918 อีก 950 คันที่ได้รับอนุญาตในการลอกเลียนแบบรถถังแอ็ฟเต (รถถังเบา เอ็ม1917) ที่ถูกทำขึ้นในสหรัฐอเมริกา แต่ไม่ได้อยู่ในช่วงเวลาที่จะเข้าร่วมในสงครามโลกครั้งที่หนึ่ง
7ทีพี

7ทีพี (7TP) เป็นรถถังเบาของประเทศโปแลนด์ที่ถูกใช้งานในสงครามโลกครั้งที่สอง ซึ่งพัฒนามาจากรถถัง วิคเกอร์-6 ตัน ของอังกฤษ รถถังแบบมาตรฐานในกองทัพโปแลนด์ในช่วงการบุกครองโปแลนด์ ปี ค.ศ. 1939 มันถูกผลิตขึ้นไม่เกิน 150 คัน ฐานรถถังนั้นถูกใช้งานเป็นฐานของรถแทรกเตอร์ลากจูงปืนใหญ่อย่าง ซี7พี
ประโยค 1–2

ประโยค 1–2 (ชื่อย่อ ป. 1-2) เป็นระดับชั้นเริ่มต้นของการศึกษาพระปริยัติธรรมแผนกบาลีของคณะสงฆ์ไทย ที่ภิกษุสามเณรผู้เรียนต้องทำความเข้าใจและศึกษาไวยากรณ์บาลีและฝึกการแปลภาษามคธในระดับให้เข้าใจพอแปลภาษาบาลีเริ่มต้นได้ 
ในอดีตชั้นเริ่มต้นในการสอบไล่เปรียญนั้นจะเริ่มแต่ชั้นเปรียญธรรม 3 ประโยคขึ้นไป โดยการสอบไล่ประโยค 1–2 นี้ยังไม่ถือว่าผู้สอบได้เป็นเปรียญ และไม่สามารถเก็บประโยคชั้นที่สอบได้ เอาไว้สอบในปีต่อไปได้ แต่เมื่อเปลี่ยนการสอบไล่บาลีมาเป็นแบบข้อเขียน ก็เริ่มมีการจัดสอบเก็บประโยคนี้ขึ้น เพื่อเป็นการแบ่งเนื้อหาในการเรียนการสอนให้ไม่ยากและหนักเกินไป 
ในชั้นนี้ ผู้สอบได้จะยังไม่ได้เข้ารับพระราชทานสมณศักดิ์พัดยศทรงตั้งเป็นเปรียญ แต่ในอดีตนั้นพระบาทสมเด็จพระพุทธเลิศหล้านภาลัยขณะดำรงพระยศเป็นกรมพระราชวังบวรสถานมงคล ทรงเคยรับพระราชภาระอุปถัมภ์ผู้สอบผ่านในชั้นนี้ โดยมีการถวายพัดไตรจีวรให้แก่ผู้สอบได้เป็นกำลังใจ เรียกกันในสมัยนั้นว่า "เปรียญวังหน้า" ซึ่งปัจจุบันไม่มีแล้ว
ปัจจุบันผู้สอบได้ประโยค 1–2 จะได้รับใบ "วุฒิบัตร" รับรองจากสำนักงานแม่กองบาลีสนามหลวง ซึ่งต่างจากผู้สอบได้ในชั้น ป.ธ. 3 ขึ้นไปที่จะได้รับ "ประกาศนียบัตร" เพราะได้รับการตั้งเป็นเปรียญแล้ว
หลักสูตรการศึกษาพระปริยัติธรรมบาลีในชั้นประโยค 1–2.
ในชั้นนี้ แม่กองบาลีสนามหลวงกำหนดวิชาในการศึกษาไว้ 2 วิชา คือ
วิชาแปลมคธเป็นไทย.
วิชาแปลมคธเป็นไทย คือ วิชาแปลภาษาบาลีเป็นภาษาไทย ในชั้นนี้กำหนดเป็น แปลโดยพยัญชนะและอรรถ โดยให้ฝึกการแปลภาษาบาลีจากหนังสือ ธมฺมปทฏกถา 
การศึกษาวิชาแปลมคธเป็นไทย.
ใช้หนังสืออรรถกถาธรรมบท 4 เล่ม คือ
การสอบไล่วิชาแปลมคธเป็นไทย.
__ไม่มีสารบัญ__
อุมเบร์โต กอนซาเลซ

อุมเบร์โต กอนซาเลซ  เกิดเมื่อวันที่ 25 มีนาคม พ.ศ. 2509 ที่เมืองเนซาวัลโกโยตล์ กอนซาเลซเป็นนักมวยชาวเม็กซิกันที่มีชื่อเสียงคนหนึ่งในรุ่นเล็ก ด้วยความเป็นนักมวยที่ชกสนุก เดินหน้าบุกตะลุยตลอดไม่มีถอยหลัง และมักจะปักหลักดวลหมัดกับคู่ต่อสู้ด้วยการเปิดหน้าตลอด ไม่มีการ์ด ใช้ฟุตเวิร์กน้อยครั้ง แม้จะเป็นนักมวยรูปร่างเล็กแต่มีช่วงชกที่ยาว ร่างกายแข็งแกร่งกำยำด้วยกล้ามเนื้อ ซ้ำยังมักตีหน้ายักษ์ขู่คู่ต่อสู้อีกต่างหาก จึงได้รับฉายาเป็นภาษาสเปนว่า "Chiquita" หมายถึง ไอ้ตัวเล็ก หรือ เปี๊ยก
ประวัติ.
กอนซาเลซทำสถิติชนะรวดถึง 27 ครั้ง ก่อนจะชิงแชมป์โลกของสภามวยโลก (WBC) ในรุ่นไลท์ฟลายเวท ด้วยการชนะลี ยุลวู นักมวยชาวเกาหลีใต้ ที่เมืองชอนจู ประเทศเกาหลีใต้ประเทศของแชมป์โลก เมื่อปี พ.ศ. 2532
จากนั้นกอนซาเลซป้องกันตำแหน่งได้ถึง 5 ครั้ง และได้เสียแชมป์โลกไปสมัยแรกด้วยการแพ้น็อกยก 6 โรลันโด ปัสกวา นักมวยชาวฟิลิปปินส์ อย่างไม่ได้คาดคิด เมื่อปี พ.ศ. 2533 เพราะก่อนการชก กอนซาเลซเป็นต่อปัสกวานักมวยโนเนมอย่างทาบไม่ติด จากนั้นกอนซาเลซอุ่นเครื่องอีกหนึ่งครั้ง และกลับมาเป็นแชมป์โลกสมัยที่สอง ด้วยการชนะคะแนน เมลชอร์ ก็อป กัสโตร นักมวยชาวเม็กซิโกด้วยกัน ที่สามารถแย่งแชมป์โลกมาจากปัสกวาได้ จากนั้นกอนซาเลซก็ป้องกันตำแหน่งแชมป์ไว้ได้อีก 4 ครั้งติด ๆ กัน รวมทั้งเอาชนะนภา เกียรติวันชัย อดีตแชมป์โลก WBC ในรุ่นสตอร์วเวทของไทย และเอาชนะเมลชอร์ ก็อป กัสโตร คู่ปรับเก่าได้ด้วย ก่อนที่จะเปิดศึกกับยอดแชมป์โลกในรุ่นนี้ด้วยกันชาวอเมริกันคือ ไมเคิล คาร์บาฮาล ซึ่งการชกกอนซาเลซสามารถชกคาร์บาฮาลได้นับ 8 ถึง 2 ครั้ง เกือบจะชนะน็อกอยู่แล้ว แต่เป็นฝ่ายแพ้น็อกเองในยกที่ 7 
กอนซาเลซกลับมาอุ่นเครื่องอีก 2 ครั้ง ก่อนจะพบกับคาร์บาฮาลอีกครั้ง ในปี พ.ศ. 2536 คราวนี้กอนซาเลซเป็นฝ่ายชนะคะแนนไปได้ ได้ครองแชมป์ไลท์ฟลายเวทถึง 2 สถาบัน และได้พบกับคาร์บาฮาลอีกเป็นครั้งที่ 3 ซึ่งการชกครั้งนี้เป็นไปด้วยความจืดชืด และกอนซาเลซก็เป็นฝ่ายย้ำแค้นชนะคะแนนไปได้อีกครั้ง แต่ปฏิกิริยาจากผู้ชมหลังการชกไม่ดีเลย เมื่อครบ 12 ยก ผู้ชมต่างพากันเขวี้ยงเบาะรองนั่งเก้าอี้ปลิวว่อนไปทั่วทั้งสนาม กอนซาเลซป้องกันตำแหน่งครั้งนี้ไว้ได้เพียง 3 ครั้ง ก่อนจะแพ้ทีเคโออย่างบอบช้ำที่สุดแก่ สมาน ส.จาตุรงค์ นักมวยโนเนมชาวไทย ในปี พ.ศ. 2538 ที่ใคร ๆ ต่างคิดว่ากอนซาเลซน่าจะเอาชนะไปได้ไม่ยาก แต่ผลการชกกลับคล้ายกับการที่กอนซาเลซเสียแชมป์โลกครั้งแรกต่อปัสกวา หากแต่ครั้งนี้กอนซาเลซบอบช้ำมากกว่าด้วยซ้ำ ซึ่งก่อนการชกกอนซาเลซประสบปัญหาเรื่องลดน้ำหนักตัวอย่างมาก ประกอบกับประมาทผู้ท้าชิงชาวไทย จึงทำให้พ่ายแพ้ไปอย่างบอบช้ำที่สุด หลังจากนั้นกอนซาเลซก็ได้แขวนนวมไปทันที
สมเด็จพระราชินีโซเฟียแห่งสเปน

สมเด็จพระราชินีโซเฟียแห่งสเปน  เป็นพระมเหสีในสมเด็จพระราชาธิบดีฆวน การ์โลสที่ 1 แห่งสเปน และเป็นสมเด็จพระบรมราชชนนีใน สมเด็จพระราชาธิบดีเฟลิเปที่ 6 แห่งสเปน สมเด็จพระราชินีโซเฟียทรงเป็นเจ้าหญิงแห่งกรีซโดยพระชาติกำเนิด เป็นพระราชธิดาพระองค์ใหญ่ในสมเด็จพระเจ้าปัฟโลสแห่งกรีซและสมเด็จพระราชินีฟรีแดรีกีแห่งกรีซ โดยทีมีพระนามในภาษากรีกว่า "โซเฟีย มาร์การีตา วิกตอเรีย เฟรเดรีกี"  จึงถือว่าพระองค์ทรงเป็นสมเด็จพระราชินีแห่งสเปนพระองค์สุดท้ายที่เสด็จพระราชสมภพเป็นเจ้า โดยพระองค์มีพระราชอนุชาและพระราชขนิษฐาคือ สมเด็จพระราชาธิบดีคอนสแตนตินที่ 2 แห่งกรีซ และเจ้าหญิงไอรีนแห่งกรีซและเดนมาร์ก
พระราชประวัติ.
สมเด็จพระราชินีโซเฟียเดิม เจ้าหญิงโซเฟียแห่งกรีซและเดนมาร์ก เป็นพระราชธิดาพระองค์ใหญ่ในสมเด็จพระเจ้าปัฟโลสแห่งกรีซและสมเด็จพระราชินีฟรีแดรีกีแห่งกรีซ เป็นพระภคินีในสมเด็จพระราชาธิบดีคอนสแตนตินที่ 2 แห่งกรีซ เสด็จพระราชสมภพ ณ กรุงเอเธนส์ เมืองหลวงของประเทศกรีซ พระองค์ทรงใช้พระชนม์ชีพวัยเด็กในประเทศอียิปต์ ในช่วงแรกทรงศึกษาในเมืองอะเล็กซานเดรีย จากนั้นพระองค์เสด็จไปประทับในประเทศแอฟริกาใต้ และได้เสด็จไปศึกษาต่อ ณ มหาวิทยาลัยเคมบริดจ์
เสกสมรสและสมเด็จพระราชินีแห่งสเปน.
เจ้าหญิงโซเฟียทรงพบกับเจ้าชายฆวน การ์โลส พระญาติในพระองค์ชั้นที่ 3 ขณะเจ้าชายทรงล่องเรือในหมู่เกาะกรีซในปี ค.ศ. 1954 และทรงพบกันอีกครั้งในงานสมรสของเจ้าชายเอ็ดเวิร์ด ดยุกแห่งเคนต์ ณ โบสถ์ยอร์กมินสเตอร์ 
ทั้งสองเสกสมรสกันเมื่อวันที่ 14 พฤษภาคม ค.ศ. 1962 ในโบสถ์กรุงเอเธนส์ โดยมี เจ้าหญิงไอรีนแห่งกรีซและเดนมาร์ก พระขนิษฐาเป็นเพื่อนเจ้าสาว และยังมีพระราชวงศ์อื่น ๆ เสด็จมา เช่น อินฟันตาปีลาร์ ดัชเชสแห่งบาดาโคซ เจ้าหญิงไอรีนแห่งเนเธอร์แลนด์ เจ้าหญิงอเล็กซานดรา เลดีโอกิลวี เจ้าหญิงเบเนดิกเทอแห่งเดนมาร์ก เจ้าหญิงอาน ดัชเชสแห่งคาลาเบรีย โดยได้รับพระราชทานพระอิสริยยศเป็น เจ้าหญิงโซเฟียแห่งอัสตูเรียส ต่อมาเมื่อพระสวามีขึ้นครองราชย์เมื่อวันที่ 22 พฤศจิกายน ค.ศ. 1975 เฉลิมพระปรมาภิไธยเป็น สมเด็จพระราชาธิบดีฆวน การ์โลสที่ 1 แห่งสเปน พระองค์จึงได้รับการสถาปนาเป็น สมเด็จพระราชินีแห่งสเปน ปัจจุบันพระราชโอรสของพระองค์คือ สมเด็จพระราชาธิบดีเฟลิเปที่ 6 แห่งสเปน ทรงสืบราชสมบัติอยู่ในขณะนี้
พระราชกรณียกิจ.
พระราชกรณียกิจในประเทศ.
ในฐานะของสมเด็จพระราชินี พระองค์ทรงเป็นประธานมูลนิธิ Queen Sofía และยังทรงเป็นประธานลูกเสือกิตติมศักดิ์แห่งสเปน 
พระราชกรณียกิจในต่างประเทศ.
โดยพระองค์เป็นตัวแทนพระราชวงศ์เสด็จพระราชดำเนินไปทรงร่วมงานอภิเษกสมของ เจ้าหญิงวิกตอเรีย มกุฎราชกุมารีแห่งสวีเดน และ เจ้าชายดาเนียล ดยุกแห่งเวสเตร์เยิตลันด์ และ เสด็จพระราชดำเนินไปทรงร่วมงาน พระราชพิธีเสกสมรสระหว่างเจ้าชายวิลเลียมกับแคเธอริน มิดเดิลตัน และเมื่อปี ค.ศ. 2006 พระองค์เสด็จพระราชดำเนินแทนพระองค์ สมเด็จพระราชาธิบดีฆวน การ์โลสที่ 1 แห่งสเปน มายัง ราชอาณาจักรไทย ใน พระราชพิธีฉลองสิริราชสมบัติครบ 60 ปี ของ พระบาทสมเด็จพระมหาภูมิพลอดุลยเดชมหาราช บรมนาถบพิตร และ ค.ศ. 2018 เสด็จพระราชดำเนินเป็นตัวแทนของสเปน ไปในพระราชพิธีถวายพระเพลิงพระบรมศพพระบาทสมเด็จพระมหาภูมิพลอดุลยเดชมหาราช บรมนาถบพิตร
ยอดสายลับ007

ยอดสายลับ007 หรือ ยอดจารชน  เป็นชื่อของนวนิยายเรื่องหนึ่งของ เอียน เฟลมมิ่ง เป็นเรื่องแรกในนวนิยายชุด เจมส์ บอนด์ เป็นเรื่องเกี่ยวกับสายลับอังกฤษ ที่ทำงานให้กับองค์กร MI6 และเขามีใบอนุญาตฆ่าคนซึ่งทำให้เขาสามารถฆ่าคนได้ไม่ผิดกฎหมาย และใช้รหัส 007 ซึ่ง 00 เป็นรหัสที่แสดงว่าเขาฆ่าได้ไม่ผิดกฎหมาย และเลข 7 ก็เป็นเลขที่เขาได้ในฐานะสายลับ หนังสือเล่มนี้ตีพิมพ์ครั้งแรกใน พ.ศ. 2496 โดย โจนาธาน เคป (Jonathan Cape)
หนังสือเล่มนี้ ได้รับการนำไปตีพิมพ์หลายครั้ง
การตีพิมพ์ใน พ.ศ. 2512 เป็นการตีพิมพ์โดย แพน บุ๊คส์ (Pan Books)
การตีพิมพ์ใน พ.ศ. 2545 เป็นการตีพิมพ์โดย เพนกวิน บุ๊คส์ (Penguin Books)
และนวนิยายเรื่องนี้ ได้ถูกดัดแปลงเป็นละครโทรทัศน์ 1 ครั้ง ในปี พ.ศ. 2497 นำแสดงโดยแบร์รี เนลสัน และภาพยนตร์ 2 ครั้ง ในปี พ.ศ. 2510 นำแสดงโดยเดวิด นิเวน, วูดดี อัลเลน, และปีเตอร์ เซลเลอร์ และในปี พ.ศ. 2549 นำแสดงโดยแดเนียล เคร็ก
มิล เอ็มไอ-28

มิล เอ็มไอ-28  (นาโต้ใช้ชื่อรหัสว่า"'ฮาว็อค") เป็นเฮลิคอปเตอร์จู่โจมต่อต้านยานเกราะ ทุกสภาพอากาศ กลางวันและกลางคืน สองที่นั่งเรียงเดี่ยวของรัสเซีย มันเป็นเฮลิคอปเตอร์จู่โจมที่มีความสามารถในการต่อสู้ยานเกราะด้วยอาวุธที่หนัก มันเหนือกว่ามิล เอ็มไอ-24 ในด้านการต่อต้านยานรถถัง มันมีปืนที่ใต้จมูกพร้อมกับอาวุธอีกมากที่ปีกทั้งสองข้างของมัน
มิล เอ็มไอ-24

มิล เอ็มไอ-24  ชื่อรายงานนาโต: ไฮนด์) เป็นเฮลิคอปเตอร์ติดตั้งปืนและเฮลิคอปเตอร์โจมตีขนาดใหญ่ และอากาศยานลำเลียงพลขีดความสามารถต่ำซึ่งสามารถบรรทุกผู้โดยสารได้ 8 คน ผลิตโดย มิล มอสโก เฮลิคอปเตอร์ แพลนท์ และทำหน้าที่ตั้งแต่ปี พ.ศ. 2515 โดยกองทัพอากาศโซเวียต, ในประเทศที่แยกตัวออกมาจากสหภาพโซเวียต และประเทศอื่นอีกมากกว่าสามสิบประเทศ
กุ้ยหยาง

กุ้ยหยาง (จีนตัวย่อ: 贵阳, จีนตัวเต็ม: 貴陽) คือเมืองหลวงของมณฑลกุ้ยโจว อยู่ทางภาคตะวันตกเฉียงใต้ของประเทศจีน ซึ่งจัดเป็นเมืองตากอากาศเมืองหนึ่ง มีเอกลักษณ์ คำขวัญว่า "กุ้ยหยางหลากหลายสีสัน มนต์เสน่ห์แห่งกุ้ยหยาง เมืองแห่งป่าไม้ และเมืองตากอากาศ" 
ภูมิศาสตร์.
กุ้ยหยาง ถูกตั้งอยู่ในมณฑลกุ้ยโจวตั้งอยู่ที่ตะวันออกของที่ราบสูง Yungui ของจีน และบน ฝั่งด้านเหนือของแม่น้ำหนานหมิง สาขาของแม่น้ำ Wujiang มี อุทยานเทียนเหอถัน ที่อยู่ห่างจากเมืองกุ้ยหยางไปทางทิศตะวันตกเฉียงใต้ 22 กิโลเมตร มีภูมิประเทศแบบถ้ำหินคาสต์ (Karst landform) มี น้ำตกหวงกั่วซู่ ซึ่งเป็นน้ำตกที่สวยงามสูงกว่า 74 เมตร
ภูมิอากาศ.
กุ้ยหยางมีภูมิอากาศเป็นแบบกึ่งมรสุมเขตร้อน ไม่สามารถเห็นฤดูทั้งสี่ ได้อย่างชัดเจน ปราศจากฤดูหนาวที่หนาวจัดและฤดูร้อนที่ร้อน
ฉือเจียจวง

ฉือเจียจวง  เดิมชื่อ ฉือเหมิน เป็นเมืองหลวงและเมืองใหญ่สุดในมณฑลเหอเป่ย์ ภาคเหนือของประเทศจีน มีฐานะทางการบริหารเป็นนครระดับจังหวัด ห่างจากปักกิ่งไปทางทิศตะวันตกเฉียงใต้ประมาณ แบ่งการปกครองออกเป็น 8 เขต, 2 นครระดับจังหวัด, และ 12 เทศมณฑล
ประวัติศาสตร์.
ฉือเจียจวงเป็นเมืองที่ค่อนข้างใหม่ มีการเติบโตเริ่มต้นในราว ค.ศ. 1950 และยังเป็นเมืองแรกที่ตกเป็นของพวกคอมมิวนิสต์ทางเหนือเมื่อปี ค.ศ. 1949
เจิ้งโจว

เจิ้งโจว  เป็นเมืองหลวงและเมืองที่ใหญ่ที่สุดของมณฑลเหอหนาน ในภาคกลางของสาธารณรัฐประชาชนจีน ตั้งอยู่ทางกึ่งกลางค่อนไปทางเหนือของมณฑลเหอหนาน เป็นหนึ่งใน#เปลี่ยนทาง เป็นเมืองศูนย์กลางของที่ราบภาคกลางของจีน และเป็นศูนย์กลางทางการเมือง เศรษฐกิจ เทคโนโลยี และการศึกษาของมณฑล เจิ้งโจวเป็นส่วนหนึ่งของเขตมหานครเจิ้งโจว ซึ่งประกอบด้วยเจิ้งโจวเองและไคเฟิง ทั้งสองแห่งนับว่าเป็นศูนย์กลางของเขตเศรษฐกิจจงยฺเหวียน
นครเจิ้งโจวตั้งอยู่ทางฝั่งใต้ของแม่น้ำเหลือง เป็นศูนย์กลางหลักในโครงข่ายการคมนาคมขนส่งของจีน โดยมีทางรถไฟที่เชื่อมเจิ้งโจวไปยังยุโรป รวมทั้งยังมีท่าอากาศยานนานาชาติ ณ ค.ศ. 2020 เจิ้งโจวมีแหล่งมรดกโลกทางวัฒนธรรม 2 แห่ง ได้แก่ โบราณสถานแห่งเติงเฟิง และคลองใหญ่ (ต้า-ยฺวิ่นเหอ) เจิ้วโจวเป็นที่ตั้งของตลาดกลางสินค้าโภคภัณฑ์เจิ้งโจว (ZCE) ซึ่งเป็นตลาดซื้อขายล่วงหน้าแห่งแรกของประเทศจีน รวมทั้งยังมีเขตเศรษฐกิจท่าอากาศยานเจิ้งโจว ซี่งเป็นเขตเศรษฐกิจท่าอากาศยานแห่งแรกของประเทศจีนด้วยเช่นกัน
จากข้อมูลสำมะโนประชากรจีน ค.ศ. 2020 นครเจิ้งโจวมีประชากรอาศัยอยู่จำนวน 12,600,574 คน โดยในจำนวนนี้มี 10,260,667 คนที่อาศัยอยู่ในเขตสิ่งปลูกสร้าง (built-up area) ซึ่งประกอบด้วยเขตที่อยู่ในตัวเมือง 6 เขต บวกกับอำเภอจงมู่ นครซินเจิ้ง และนครสิงหยาง ซึ่งในปัจจุบันเริ่มมีความเป็นเมืองมากขึ้น เจิ้งโจวมีจีดีพีรวม 1.014 ล้านล้านเหรินหมินปี้ใน ค.ศ. 2018 มหานครเจิ้งโจวได้รับเลือกให้เป็นหนึ่งใน 13 นครขนาดใหญ่ที่เกิดขึ้นใหม่ในประเทศจีน จากการรายงานโดยอีโคโนมิสต์อินเทลลิเจนซ์ยูนิต (Economist Intelligence Unit) เมื่อเดือนกรกฎาคม ค.ศ. 2012 และได้รับเลือกให้เป็นนครศูนย์กลางแห่งชาติแห่งที่แปดอย่างเป็นทางการ เมื่อ ค.ศ. 2017 โดยรัฐบาลกลางในกรุงปักกิ่ง
เจิ้งโจวเป็นเมืองหลักด้านการวิจัยทางวิทยาศาสตร์ โดยปรากฏอยู่ในรายชื่อเมือง 130 อันดับแรกของโลกตามดัชนีคุณภาพงานวิจัย (Nature Index) เจิ้งโจวเป็นที่ตั้งของมหาวิทยาลัยระดับประเทศหลายแห่ง ที่สำคัญเช่น มหาวิทยาลัยเจิ้งโจว มหาวิทยาลัยเหอหนาน มหาวิทยาลัยเกษตรเหอหนาน มหาวิทยาลัยการแพทย์จีนเหอหนาน และมหาวิทยาลัยเทคโนโลยีเหอหนาน
ประวัติศาสตร์.
ราชวงศ์ซาง ตั้ง Aodu หรือ Bodu ในเจิ้งโจว ส่วนชื่อเจิ้งโจว นั้นมีมาตั้งแต่ราชวงศ์สุยแต่ตั้งให้กับอีกเมืองหนึ่ง ถึงสมัยราชวงศ์ถังจึงมีการย้ายเมืองเจิ้งโจวมายังสถานที่ตั้งปัจจุบัน
เขตการปกครองและประชากร.
เจิ้งโจวแบ่งการปกครองออกเป็น 6 เขต, 5 นครระดับอำเภอ และ 1 อำเภอ เขตการปกครองต่าง ๆ เหล่านี้มีแนวโน้มที่จะเปลี่ยนแปลงในอนาคตอันใกล้นี้อันเนื่องมาจากการขยายตัวของเมืองและการวางผังเมืองที่เพิ่มขึ้นอย่างรวดเร็ว
เทศบาลนครเจิ้งโจวมีประชากร 8,626,505 คน (สำมะโนปี 2010) โดยจำนวนนี้มี 6.35 ล้านคนที่อาศัยอยู่ในเขตสิ่งปลูกสร้าง (built up area) ซึ่งประกอบด้วยเขตที่อยู่ในตัวเมืองและชานเมืองรวม 6 เขต ส่วนนครสิงหยาง นครซินเจิ้ง และอำเภอจงมู่ เริ่มมีความเป็นเมืองมากขึ้น ทำให้นครเจิ้งโจวเป็นหนึ่งในเขตสิ่งปลูกสร้างขนาดใหญ่ของมณฑล
การเกษตร.
เจิ้งโจวมีผลิตภัณฑ์หลัก เช่น แอปเปิล ยาสูบ ข้าวโพด ฝ้าย และข้าวสาลี นอกจากนี้ เจิ้งโจวยังผลิตปลาไนแม่น้ำเหลือง แตงโม
อุตสาหกรรม.
เจิ้งโจว คือหนึ่งในเมืองแห่งอุตสาหกรรมหลักในจีนตั้งแต่ พ.ศ. 2492 อุตสาหกรรมหลักของเมืองคือสิ่งทอ ผลิตผลอื่นๆของเมืองได้แก่ รถแทรกเตอร์ หัวรถจักร บุหรี่ ปุ๋ย เนื้อสัตว์ที่ผ่านกรรมวิธี เครื่องจักรกลทางการเกษตร และอุปกรณ์ไฟฟ้า
ปัจจุบัน มีเขตเศรษฐกิจพิเศษอากาศยานเจิ้งโจว ท่าอากาศยานนานาชาติเจิ้งโจวซินเจิ้ง(Zhengzhou Airport Economy Zone : ZEAZ)
เอเอ็กซ์เอ็น

เอเอ็กซ์เอ็น เป็นช่องรายการโทรทัศน์ซึ่งเป็นของ Sony Pictures Entertainment ออกอากาศครั้งแรกเมื่อวันที่ 21 กันยายน ค.ศ. 1997 ช่องรายการนี้ถูกแพร่ภาพหลายพื้นที่ทั่วโลก รวมทั้ง ญี่ปุ่น ยุโรป เอเชีย และ ละติน อเมริกา ช่อง AXN นำเสนอรายการแอ็คชั่น ไม่ว่าจะเป็นภาพยนตร์ชุด ภาพยนตร์ การ์ตูน และรายการ Reality แนวผจญภัย รวมถึงรายการกีฬา ตลอด 24 ชั่วโมง ในประเทศไทย AXN ออกอากาศผ่านทาง ทรูวิชั่นส์ ช่อง 336 ในระบบดิจิตอล
ภาพยนตร์ชุดและรายการต่างๆ.
ในภูมิภาคเอเชีย รวมถึง ประเทศไทย AXN จะออกอากาศเป็นภาษาอังกฤษ โดยมีคำบรรยายภาษาไทยใต้ภาพ บางรายการอาจมีการพากย์ไทย ต่อไปนี้เป็นตัวอย่างรายการที่ออกอากาศผ่านทางช่อง AXN
บีบีซี เอ็นเตอร์เทนเมนต์

บีบีซี เอ็นเตอร์เทนเมนต์ เป็นช่องรายการบันเทิงจากเกาะอังกฤษ ซึ่งก่อตั้งโดย BBC Studios
ช่องรายการนี้เปิดตัวครั้งแรกใน เอเชีย แทนที่ช่อง BBC Prime โดยภายในปี 2549 ช่องรายการ BBC Entertainment จะแทนที่ BBC Prime ใน ยุโรป แอฟริกา และ ตะวันออกกลาง ในประเทศไทย BBC Entertainment ออกอากาศผ่านทาง True Visions ช่อง 354 ในระบบดิจิตอล (เดิมเคยออกอากาศช่อง 35 ในปี พ.ศ. 2547 (ตั้งแต่ BBC Prime)) แต่ในปัจจุบันได้ถูกยุติออกอากาศไปในปี พ.ศ. 2560 พร้อมกับช่อง ซีบีบีส์
โรงเรียนนวมินทราชินูทิศ เบญจมราชาลัย

โรงเรียนนวมินทราชินูทิศ เบญจมราชาลัย ก่อตั้งเมื่อวันที่ 4 มีนาคม พ.ศ. 2534 เป็นโรงเรียนในโครงการเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในมหาศุภสมัยทรงเจริญพระชนมพรรษา 60 พรรษา วันที่ 12 สิงหาคม พ.ศ. 2535 ซึ่งทางกระทรวงศึกษาธิการถือเป็นโอกาสอันสำคัญยิ่ง เพื่อน้อมเกล้าฯ ถวายเป็นราชสักการะและอนุสรณ์สถานแก่อนุชนรุ่นหลัง ให้ได้ระลึกถึงพระมหากรุณาธิคุณที่มีต่อปวงชนชาวไทยในด้านการศึกษา โดย สมเด็จพระนางเจ้าสิริกิติ พระบรมราชินีนาถ พระบรมราชชนนีพันปีหลวง ได้พระราชทานนามโรงเรียนว่า "นวมินทราชินูทิศ" ซึ่งมีความหมายว่า โรงเรียนที่อุทิศแด่พระราชินีลำดับที่ 9 ผู้เป็นใหญ่ (นวม (อ่านว่า นะ-วะ-มะ) + อินทร์ + ราชินี + อุทิศ) และเนื่องจากโรงเรียนมีชื่อเดิมว่า "เบญจมราชาลัย 3" กระทรวงศึกษาธิการจึงประกาศเปลี่ยนชื่อ โรงเรียนเป็น "โรงเรียนนวมินทราชินูทิศ เบญจมราชาลัย"
แผนการเรียน.
<br>
ดู๋ ดอกกระโดน

ดู๋ ดอกกระโดน หรือชื่อจริง พัน รจนรังษี เคยเป็นนายกสมาคมศิลปินตลกแห่งประเทศไทย ตั้งแต่ พ.ศ. 2547 ดู๋ ดอกกระโดน เกิดเมื่อวันที่ 6 มิถุนายน พ.ศ. 2492 ณ บ้านเลขที่ 1 หมู่ที่ 1 ตำบลโพไร่หวาน อำเภอเมือง จังหวัดเพชรบุรี เป็นบุตรคุณพ่อช่วง และคุณแม่พูน รจนรังษี จบชั้นประถมศึกษาปีที่ 7 ที่โรงเรียนวัดเพรียง (วิเทศราษฎร์วัฒนา) เขาได้เข้ากรุงเทพมาช่วยญาติขายผลไม้ เรียงเบอร์และเป็นคนขับรถแทรกเตอร์ ก่อนจะเข้าสู่วงการตลก
ดู๋ชื่อเสียงอย่างมากเมื่อมาร่วมคณะกับ เด๋อ ดอกสะเดา และดี๋ ดอกมะดัน ใช้ชื่อคณะว่า เด๋อ ดู๋ ดี๋
ดู๋ เข้าสู่วงการภาพยนตร์ตั้งแต่ พ.ศ. 2524 เมื่อรับบทนำในภาพยนตร์เรื่อง "ครูวิบาก" กำกับโดยสุรสีห์ ผาธรรม
ดู๋ ได้รับรางวัลนักแสดงตลกดีเด่น รางวัลภาพยนตร์ไทย ชมรมวิจารณ์บันเทิง ในปี พ.ศ. 2539 และ 2541 เป็นนักแสดงตลกอีกคนหนึ่งที่ไม่นิยมเล่นมุกหยาบโลน
ชีวิตส่วนตัว สมรสกับคุณอุ้ม รจนรังษี มีบุตรสาว 2 คน และบุตรชาย 1 คน คือ อัญชุลี รจนรังษี (จ๊ะเอ๋) พัชรพร รจนรังษี (ป๊อปปี้) (ถึงแก่กรรมแล้ว) และ สิทธิเดช รจนรังษี (เจี๋ย) 
ปัจจุบัน ดู๋ ดอกกระโดน ได้ผันชีวิตตัวเองจากตลกชื่อดัง มาขายสาหร่ายทอดกับเลี้ยงครอบครัว แต่ไม่ประสบความสำเร็จมากนัก เมื่อเทียบกับสมัยที่ยังเล่นตลกอยู่
ดิสคัฟเวอรีแชนแนล

ดิสคัฟเวอรี แชนแนล เป็นช่องรายการของ Discovery Communications นำเสนอรายการที่เจาะลึกเกี่ยวกับวิทยาศาสตร์ ประวัติศาสตร์ ความรู้เกี่ยวกับโลก รวมไปถึงสารคดีและรายการเรียลลิตี้โชว์ ด้วย
Discovery Channel เป็นเครือข่ายในอเมริกา ที่มีคนดูถึง 92 ล้านครัวเรือน มีผู้ชม 431 ล้านครัวเรือนทั่วโลกใน 170 ประเทศ
ในประเทศไทยสามารถรับชม Discovery Channel ได้ทาง TrueVisions ช่อง 156 และ 562 ในระบบดิจิตอลความคมชัดสูง (สำหรับสมาชิกระบบเคเบิลใยแก้ว) และช่อง 562 ในระบบดิจิตอลความคมชัดมาตรฐาน (สำหรับสมาชิกในระบบจานดาวเทียม) เฉพาะสมาชิก แพลทินัม เอชดี และ โกลด์ เอชดี แพ็กเกจเท่านั้น
โอทาวน์

โอทาวน์ (O-Town) เป็นวงบอยแบนด์อเมริกัน ที่ฟอร์มวงขึ้นจากรายการเรียลลิตี้โชว์ของเอ็มทีวี "Making The Band" ฤดูกาลแรก ในปี ค.ศ. 2000 สมาชิกของวงประกอบด้วย จาค็อบ อันเดอร์วูด, เทรเวอร์ เพนิก, อีริก ไมเคิล เอสตราดา, แอชลีย์ ปาร์คเกอร์ แองเจิล และ แดน มิลเลอร์ หลังจากออกอัลบั้มมา 2 ชุด ในช่วงที่บอยแบนด์กำลังจะเสื่อมความนิยม (ปลายยุค 90 - ต้นยุค 2000) ก็ได้ยุบวงไปในปี 2003 แต่ผลงานบางเพลงที่โด่งดังของพวกเขาก็ได้ถูกวงอื่นๆ นำไปร้องใหม่ ส่วน แอชลีย์ แองเจิล 1 ในสมาชิกของวง ได้หันไปออกอัลบั้มเดี่ยวและประสบความสำเร็จกับการแสดงบรอดเวย์
ประวัติ.
โอทาวน์ได้ฟอร์มวงจากรายการเรียลลิตี้ทางสถานีโทรทัศน์เอ็มทีวี ในรายการ Making the Band ฤดูกาลแรก การได้รับความนิยมในรายการโทรทัศน์รายการนี้ โอทาวน์ได้รับกระแสตอบรับดีในช่วงแรก อัลบั้มแรกชุด O-Town ขายได้มากกว่า 2 ล้านชุด โดยมีซิงเกิลแรก "Liquid Dreams" ที่มียอดขายในชาร์ท บิลบอร์ด ซิงเกิล เซลส์ อันดับ 1 ในสัปดาห์แรก โดยไม่มียอดการเปิดออกอากาศใดๆ เพลงนี้ได้เข้าชาร์ทซิงเกิลสูงสุดที่อันดับ 10
ทางวงได้บันทึกเสียงเพลงประกอบภาพยนตร์เรื่อง Pokémon: The Movie 2000 ในเพลง "One Heart"
หลังจากออกอัลบั้มที่ 2 ไม่นาน โอทาวน์ก็ต้องยุบวง เนื่องจากมีวงคู่แข่งที่ประสบความสำเร็จอย่าง เอ็นซิงค์ แบ็คสตรีท บอยส์ และกระแสบอยแบนด์ก็เสื่อมไปทำให้ยอดขายอัลบั้มชุดที่ 2 O2 ไม่ได้ตามเป้า ทางต้นสังกัด J Records จึงได้ยุติวงนี้ไป โอทาวน์ได้ยุบวงไปในปลายปี 2003 
โดยสมาชิกในวงอย่าง แอชลีย์ ปาร์คเกอร์ แองเจิล ได้ออกผลงานอัลบั้มเดี่ยวกับสังกัด Universal's Blackground Records และได้ทำรายการเรียลลิตี้ทางช่องเอ็มทีวี แต่ตัวอัลบั้มไม่ประสบความสำเร็จตามยอดขายเท่าไร ต่อมา มกราคม 2007 แอชลีย์ได้รับบทในละครบรอดเวย์เรื่อง Hairspray ในบทบาท Link Larkin
ส่วน เทรเวอร์ เพนิกได้เซ็นสัญญากับ Trilogy Productions ทำงานร่วมกับโปรดิวเซอร์ชื่อดังอย่าง เอ็ดดีย์ กาแลน และ ดรูว์ เลน ส่วนสมาชิกที่เหลือคนอื่นประสบความสำเร็จเล็กน้อยกับโครงการเล็กๆของตัวเอง
ในปี2011ทางวงโอทาวน์ก็กลับมารวมตัวกันอีกครั้งโดยไม่มี แอชลีย์ ปาร์คเกอร์ จึงทำให้วงเหลืออยู่4คน
การ์ตูนเน็ตเวิร์ค

"นี่เป็นเพียงข้อมูลจากศูนย์กลาง สำหรับการ์ตูนเน็ตเวิร์คเอเชีย ดูได้ที่ การ์ตูนเน็ตเวิร์คเอเชีย การ์ตูนเน็ตเวิร์ค ประเทศไทย ดูได้ที่ การ์ตูนเน็ตเวิร์ค ประเทศไทย
การ์ตูนเน็ตเวิร์ค  เป็นช่องสถานีโทรทัศน์เคเบิลของสหรัฐอเมริกา ภายใต้การบริหารของ วอร์เนอร์บราเธอส์ดิสคัฟเวอรี ซึ่งแพร่ภาพการ์ตูนแอนิเมชันเป็นหลัก การ์ตูนเน็ตเวิร์คเริ่มต้นเมื่อวันที่ 1 ตุลาคม พ.ศ. 2535
รายชื่อการ์ตูนแบ่งตามค่าย.
ค่ายการ์ตูนเน็ตเวิร์ค สตูดิโอ .
<templatestyles src="Div col/styles.css"/>
(*) เดิมเป็นการ์ตูนของค่ายอื่น โดยค่ายการ์ตูนเน็ตเวิร์ค สตูดิโอ รับช่วงมาทำต่อ
ค่ายวอร์เนอร์ บราเทอร์ แอนิเมชัน .
<templatestyles src="Div col/styles.css"/>
ค่ายแฮนน่า บาร์บีรา .
<templatestyles src="Div col/styles.css"/>
ค่ายอื่น ๆ.
<templatestyles src="Div col/styles.css"/>
รายชื่อการ์ตูนแบ่งตามประเทศ.
การ์ตูนเน็ตเวิร์คสหรัฐอเมริกา.
<templatestyles src="Div col/styles.css"/>
การ์ตูนเน็ตเวิร์คญี่ปุ่น.
<templatestyles src="Div col/styles.css"/>
การ์ตูนพัฒนาร่วม.
(*) มีฉายในสาขาเอเชียตะวันออกเฉียงใต้ แต่ไม่มีฉายในสาขานี้
(#) มีฉายในสาขาเอเชียตะวันออกเฉียงใต้ แต่ไม่มีฉายในไทย
การ์ตูนเน็ตเวิร์คแบ่งตามสาขา.
การ์ตูนเน็ตเวิร์ค แพร่ภาพในประเทศต่างๆทั่วโลกในรูปแบบของตัวเอง เช่น
รายชื่อแหล่งมรดกโลกในทวีปอเมริกา

แหล่งมรดกโลก คือสถานที่ที่องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) คัดเลือกเพื่อแสดงว่าสถานที่นั้นมีความสำคัญทางวัฒนธรรมหรือธรรมชาติ รายชื่อด้านล่างคือรายชื่อแหล่งมรดกที่ตั้งอยู่ในทวีปอเมริกา ชื่อทางการเป็นชื่อที่ใช้ในการจดทะเบียนในบัญชีมรดกโลก ชื่อภาษาไทยเป็นชื่อที่แปลชื่อทางการโดยศูนย์ข้อมูลมรดกโลก กระทรวงวัฒนธรรม ปี คือปีที่ได้รับการขึ้นทะเบียนเป็นมรดกโลก
โดยรายชื่อมรดกโลกได้แบ่งตามภูมิภาคดังนี้
มาเลเซียแอร์ไลน์

มาเลเซียแอร์ไลน์  เป็นสายการบินประจำชาติของประเทศมาเลเซีย ที่มีฐานการบินหลักที่ท่าอากาศยานนานาชาติกัวลาลัมเปอร์ และมีสำนักงานนตั้งอยู่ในกรุงกัวลาลัมเปอร์ มาเลเซียแอร์ไลน์เป็นสมาชิกของกลุ่มพันธมิตรทางการบินวันเวิลด์ 
มาเลเซียแอร์ไลน์มีสายการบินลูกสองสายการบิน ดำเนินการเที่ยวบินตามกำหนดเวลาจากฐานสองแห่ง ได้แก่ ท่าอากาศยานนานาชาติปีนังและท่าอากาศยานนานาชาติสุบัง มาเลเซียแอร์ไลน์มีฝูงบินขนส่งสินค้าที่ดำเนินการโดยบริษัทในเครือ มาสคาร์โก ซึ่งจัดการการขนส่งสินค้าสำหรับเที่ยวบินโดยสารของมาเลเซียแอร์ไลน์ทั้งหมด
มาเลเซียแอร์ไลน์เคยเป็น 1 ใน 5 สายการบินที่ได้รับการจัดอันดับโดยสกายแทรกซ์ให้อยู่ในอันดับ 5 ดาว มาเลเซียแอร์ไลน์เคยเป็นหนึ่งในสายการบินที่มีผู้คนยอมรับมากที่สุดในโลกตะวันออก จนกระทั่งเกิดเหตุการณ์เครื่องบินของเที่ยวบินที่ 370 สูญหายระหว่างทำการบินในเดือนมีนาคม พ.ศ. 2557
ประวัติ.
สายการบินนี้เริ่มเปิดให้บริการเมื่อปี พ.ศ. 2490 ในชื่อว่า มาลายันแอร์เวย์ แล้วเปลี่ยนชื่อเป็นมาเลเซียนแอร์เวย์หลังจากมาเลเซียประกาศเอกราช และเมื่อสิงคโปร์ประกาศแยกตัวเป็นเอกราชจากมาเลเซีย สายการบินมาเลเซียนแอร์เวย์ก็ได้เปลี่ยนชื่อเป็นมาเลเซีย-สิงคโปร์แอร์ไลน์ ต่อมาเกิดปัญหาทางการเมืองระหว่างรัฐบาลของทั้งสองประเทศ ทำให้ทางสายการบินแยกตัวออกเป็น 2 บริษัท คือ มาเลเซียแอร์ไลน์ซิสเต็ม และสิงคโปร์แอร์ไลน์ และในปี พ.ศ. 2530 มาเลเซียแอร์ไลน์ซิสเต็ม ก็ได้เปลี่ยนชื่อเป็นมาเลเซียแอร์ไลน์
กิจการองค์กร.
สำนักงานใหญ่.
มาเลเซียแอร์ไลน์มีสำนักงานใหญ่และสำนักงานจดทะเบียนอยู่ที่ชั้น 1 อาคารบริหาร ที่ท่าอากาศยานานานาชาติกัวลาลัมเปอร์
บริษัทลูก.
มาเลเซียแอร์ไลน์มีบริษัทลูกดังนี้:
จุดหมายปลายทาง.
ข้อตกลงการบินร่วม.
มาเลเซียแอร์ไลน์มีข้อตกลงการบินร่วมกับสายการบินต่อไปนี้:<templatestyles src="Div col/styles.css"/>
ข้อตกลงระหว่างสายการบิน.
มาเลเซียแอร์ไลน์มีข้อตกลงกับสายการบินดังต่อไปนี้:
ฝูงบิน.
ฝูงบินปัจจุบัน.
ณ เดือนธันวาคม ค.ศ. 2024 มาเลเซียแอร์ไลน์มีเครื่องบินประจำการในฝูงบินดังนี้:
มาเลเซียแอร์ไลน์มีอายุฝูงบินเฉลี่ย 11.3 ปี